25. urteurrena aurkeztu dugu : Ikasle Abertzaleak\nKlarionak ikara sortu\nzuen arbelean eta altxa egin ginen.\nEz zaigu kabitzen gezurrik,\noinez ikasi genuen aspaldi,\nez gara zenbakiak sisteman,\narma bat daukagu: irudimena.\nLurrari lotuak, aske,\narkatz gabe ere badakigu idazten.\negin gaitu iraultzak.\nNi Ikasle Abertzaleak-en sorrerak unibertsitatean harrapatu ninduen. Oso garai liskartsua zen eta esparru ezberdinetan bizi genuen egoerak lotura zuzena izan zuen IAren sorrera eta helburu nagusiekin.\n86/87 ikasturtean hasi nituen nik kazetaritza ikasketak. Gurea izan zen ikasgai guztiak euskara hutsez egin zituen lehendabiziko ikasturtea, aurreko urteetan euskal adarraren alde borrokatu ziren ikasleen lanaren emaitza.\n87/88 ikasturtean berriz, kazetaritza fakultatean bertan soziologia ikasketak abian jarri nahi zituzten. Ordurako ikasleen ordezkari nintzen, juntakide, eta borroka latza izan zen fakultateko dekanoarekin, kazetaritza euskalduntzen hainbeste lan egin ostean, euskaraz ikasteko eskubidea bermatu gabe soziologia abiatzerik ez zegoela ulertzen genuelako.\nEgin kontu IA 1988an sortu zela eta bere lehendabiziko helburu nagusietako bat euskaraz ikasteko eskubidea defendatzea zuela!\nHorrez gain LRU, Unibertsitate Legearen Erreformaren aurkako protestek harrapatu gintuzten eta bigarren mailan ikasturtearen parte handi bat greban eman genuen. Gauza asko suposatzen zituen erreforma horrek, baina gerora oihartzun handia izan duena aipatuz, irakasleria propioaren gaia pil pilean jarri zuen, Estatuko habilitazioa ezarri nahi zuelako. Hor hasi zen, gerora urte luzez Leioako sarreran pankarta batek irudikatu duen borroka.\nBaina giro liskartsua ez zen soilik unibertsitatearen errealitateari lotuta. 1988 Ezker Abertzalea sozialki baztertzeko helburu zuen Ajuria Eneko ituna sinatu zen urtea izan zen. Bestetik, 1984an itxi eta 1989an eraitsi bazituzten ere, Euskalduna ontzioletako langileek Deustuko zubia langile borrokaren bitartez, eguna joan eta eguna etorri, sutan jartzen zituzten egunak ziren.\nGuda Zikina ere oso presente izan zen unibertsitatearen egunerokoan, nazien ikurrak larruazalean labanez eginda hainbat gazte eraso zituzten garaia izan baitzen, tartean Leioan ikasten zuen Irantzu Mugeta, behin baino gehiagotan eraso zuten eta ikasleek erantzun. Oraindik presoek bazuten unibertsitateko ikasketak hainbesteko mugarik gabe egiterik, asko ziren kazetaritza aukeratzen zutenak, eta bazen hauei ikasgaiekin laguntzeko preso batzordea, irakasleez gain, ikasleak ere elkartzen zituena.\nTestuinguru honetan sortu zen Ikasle Abertzaleak, ordu luzeak gela txiki batean eman ostean, ponentziak eztabaidatzen, gutxiengoak eta gehiengoak zein ziren zehazten. Modu honetara orokortu eta antolatu egin nahi zen ikasleen borroka, lehendik ere bizirik bazen ere, bestelako antolaketa behar zuena, hasteko ikasketa maila ezberdinen arteko lotura bermatuz, eta ondoren lurraldetasuna aintzat hartuz. Nik behintzat honela gogoratzen dut garai hura.\nIAn oso denbora tarte txikia egin nuen, praktikan, bigarren mailan nengoela abiatu baitzen eta nik 3. maila hasi eta berehala unibertsitatera joateari utzi eta Egin Irratian lanean hasi bainintzen. Halere oso une bereziak izan ziren, bete beteak, eta Maribi Ugarteburuk berriki gogoratu dit bioi egokitu zitzaigula gelaz gela jendearen aurrean kanpaina egitea. Egia esan denbora tarte laburra egin genuen unibertsitatean, lanera elkarrekin joan baikinen Hernanira, baina bi ikasturtetan denbora eman zidan juntakide hautatua izan, presoen batzordeko kide izan, klaseko delegatu izan, IAren sorreran parte hartu eta irakasle-eskolako ikasleei euskarazko klaseak emateko AEKn eskutik. Azken hauetara joateko maiz pasatzen nuen Deustuko zubia oinez, sutan zegoenez, autobusak ez zuelako pasatzerik. Oso presente daukat borroka hark merezi zuela eta gustura egiten nuela bidea oinez.\nNire harremana Ikasle Abertzaleak-ekin, garaiko lagunengatik eta erabaki pertsonalei lotua dagoela esango nuke. Ni, aurreko espainiar hezkuntza erreformako jeneraziokoa naiz. Beraz, BUP, REM… ezagutu zuten azkenetakoa, eta batxilergoaz ezagutuko zuen lehenengotarikoa. BUP egitera pasa nintzenean, nire gurasoek aholkatuta, ikastetxe kontzertatu batean matrikulatu nintzen. Nire lagunak berriz, beste batean.\n96/97 ikasleturtean, ikastetxean bertan, egoera latza zen. Horiek eta kalean ikusi nituen autoritarismoari kaña margoketa batzuek eraman ninduten Ikasle Abertzaleak-ekin harremanetan jartzera. Garai horiek “Autoritarismoari Kaña” dinamikaren bukaerakoak ziren, bainan ikastetxe horretarako guztiz baliagarriak. Hori bai, egoera klandestino batean jarri behar genituen kartelak, propaganda eta abarrekoa horretarako aukerarik ez bait zegoen. Lehenengo bi urte horiek Ikasle Abertzaleak osatzen zuen jendea eta egitura ezagutzen joateko baliogarriak izan ziren. Eskualdeko dinamika eta bilkurak, Gasteizko jaietan tonelada bat pisu zuen txosna erraldoi baten muntaia, txandak…\n98/99 ikasturtean, institutoz aldatu eta lagunengana jo nuen batxilergoa egitera. Testuinguru politikoa ere aldatuz joan zen. Lizarra-Garaziko akordioaren ilusioarekin batera, Euskal Herria gorpuzteko beharra etorri zen. Euskal ikasleria ere, egoera horretara egokitu beharra ikusi genuen. Horrela, Aguraingo Euskal Ikasleen III. Biltzarrean, Euskal Herri osoko institutu, unibertsitate zein lanbide heziketako ehunka ikasle batu ginen eztabaidatzeko. Abagune horretan, Euskal Eskola Nazionalaren proiektua gauzatzeko, gure instituto eta unibertsitateak edukiz eta hizkuntzaz euskalduntzeko dinamikak piztea erabaki genuen. Horrekin batera ere molde baten beharra mahaiganeratu genuen intsumisioarena.\nSelektibitateari ere intsumisioa egiten hasi ginen. Hasieran, lelo eta ekimen modura planteatu genituen, bainan urrengo bi urteetan ikasle intsumitu batzuk aldarria praktikara eraman zituzten. Azterketatik altxa, apurtu eta klase guztiaren aurrean komunikatua irakurrita aldegin. Jaiegun arrotzetan ahalik eta ikastetxe eta unibertsitate gehienetan herri eskolak antolatzeari ekin genion ere.\nGarai horiek oso oparoak izan ziren, unibertsitateko adar batzuk euskalduntzea lortu ziren, baita instituto askotan Euskal Herriko historioa irakastea ere, Gernikakoan bezala. Horrekin batera, euskalduntzearen alde antolatutako greba orokorra, 115.000 ikasle kalera atera zirena, izugarria! Eraikuntza zentzu horretan ere, bestelako eskola eredu batean Euskal Herria da gure eskola lelopean, udan eskola ibiltaria antolatzeari ekin genion, lehenengoa oker ez banago Sara- Amaiur izan zen. Borroka hori indartu asmoz ere 2000. Urtean Amurrion, eguraldiari aurre eginez ikasle eguna antolatu genuen.\n2001 urtean, euskalduntzearen borroka erresoluzio fase batera eraman asmoz, Ikasleon IV. Biltzar nazionala egin genuen. Aurrez ehunka ikastetxe eta fakultateetan eztabaida irekien bidez eta ibaetan ehunka lagunen partehartzearekin, ikasleok alternatiba zertzen eta eskubideen karta sortu genituen. Gerora Ikasle Abertzaleak-eko IV. kongresuan onartu zena.\nBainan garai horiek ere gogorrak izan ziren, eta urte horretan Haika gazte antolakundeko 21 gazte atxilotu eta Haika antolakundea bera gerora ilegalizatu zuten. Egoera horretan ere, hori salatzeko Ikasle Abertzaleak-eko kideak gazte bilgunean parte hartu genuen. Garai oso gogorrak izan ziren. Maiztasun handiko mobilizazioetan enfrentamendu gogorrak, jipoiak eta atxiloketak eguneroko ogi bilakatu ziren. Polizia bera ikastetxe eta fakultate askotan sartzen zen mobilizazioak eten asmoz.\nEskubideen karta jarri genuen ipar horratz bezala. 9 eskubide ziren. Horien arabera antolatu genituen ondorengo urteko ekimenak. Tarte horretan ere, Ikasle Abertzaleaken erakundetze nazionala gauzatu genuen, eta horrekin batera egun mantentzen den logo berria sortu ere.\nBazaeuden ere bereziki keskatzen gintuzten bi gauza: iInfantikizazioa eta autoritarismoa. Horri buelta eman asmoz egoerak aldatzeko ikasleok historian zehar izan dugun paper aktibo eta garrantzitsua ikusteko kanpaina bat burutu genuen.\nBologna prozesuaz ezagutuko zenaren informazio bilketan hasi ginen ere. Horrela, eraso larri horri aurre egiteko ekimen ezberdinak antolatu genituen. Aipatzekoa da 2006. urtean Bakaikun Europako ikasle foroa antolatu izana.\nUrte luzeak eman ditut IAn. Lagunekin izandako solasalditik bizitza filosofía bat gauzatzeraino. Ordu asko eman ditut pankartak egiten, bidaiatzen, bileretan… Bainan nik mugimenduari eman baino mugimenduak ni egin nauela esango nuke. Orain, denboran begiratuta, Ikasle Abertzaleakek herri honi egin dion ekarpena izugarria dela esango nuke. Bai bertan parte hartu duten pertsonengatik, bainan baitan beren borrokengatik. Bertan egon diren pertsona guztiek bere gaztetasuna izanagatik sekulako heldutasuna eta atxikimendua erakutsi dute herriarekiko eta askotan aitzindaritza lan eta ekarpenak egin dituzte. Oraina irauliz geroa eraikitzen duen antolakundea dela esango nuke.\nNi Ikasle Abertzaleaken militatzen 15 urterekin hasi nintzen, institutuan nengoela. Garai hartan ikasleon eskubideen karta borrokatzen genuen ikastetxeetan. Militantziaren nire lehenengo esparrua izan zen hura, bertatik hasi nintzen formatzen, eskualdeetara joaten eta beste ikastetxetakoekin bestelako bizipenak ezagutzen hasi nintzen, beste ikastetxeetan egiten ziren borrokak ezagutzen…Orduan, LHak eta ikastetxe ezberdinek osatzen genuen Iruñerriko eskualdea. Errealitate ezberdinak genituen eta borroka ezberdinak eramaten genituen aurrera. Baina guztiok norabide berdina generaman, ikasleon eskubideak defendatu eta borrokatzea, hezkuntza sistema nazionalaren bidean.\nIkastetxeetan egiten genituen borrokak ezberdinak ziren: Euskal Herriko historia lantzeko irakasleekin hitz egin, herri eskolen bitartez jai arrotzei intsumisioa eginez, herri eskoletan gure buruak formatzen, nahi genuen hezkuntza sistema nazional horren edukiak lantzen, hezkidetzan murgiltzen, balore feministetan bizitzen hasi, bestelako jendartea nahi dugula ikusi, bestelako eskola eredua posible zela egiaztatu…gure garaian, ikasleon artean ez zen euskara gehiegi erabiltzen eta kanpainatxoak egiten genituen egoera hori iraultzeko ere bai. Gogoratzen dut adibidez, espainiako erregeak sinatutako gutun bat bidali geniela ikasle guztiei eskerrak emanez espainiar hizkuntza bizirauten laguntzeagatik.\nGero unibertsitatean ikasten jarraitu nuen, ekonomiako ikasketak hasi nituenean. Unibertsitateko borrokak ikastetxekoarekin alderatuta oso ezberdinak ziren. Ikasleon hitza ez da errespetatzen, ez dago parte hartzeko gune errealik, Nafarroako Unibertsitate Publikoan karrera bakarra dago euskaraz ikasi ahal izateko…egoera oso latza da, eta bertako borrokak, ikasleok euskaraz ikasteko eskubidea, ikasleei parte hartzeko guneak sortzea…\n2008.urtean, errepresioa heldu zen oso modu bortitzean Euskal Herri osora, bereziki Nafarroara. Gazte Mugimenduaren aurkako sarekadak egon ziren hilabete luzeetan zehar, 2011 urterarte etenik izan ez dutenak. Eta horrek guztiak noski, eragina izan du ikasle mugimenduan ere bai. Beldurra barruraino sartu nahi izan digute, antolatu eta borrokatzearen aurkako beldurra sortuz. Nafarroan talde gutxi zeuden urte haietan ikastetxeetan, zailtasun gehiago egon ziren borrokak egiteko, errealitate hori ezin dugu ukatu. Baina horri guztiari buelta eman nahi izan genion, eta errepresioak etsipena sortu nahi izan zuen arren, altxatu eta aurrera jarraitu genuen, ikasleon borrokaren konpromezua ez zuen etenik izan eta Nafarroan kriston indarra sortu zen gerora, ikasle mugimendua erreferente indartsua bihurtu delarik.\n2009/10 ikasturtian Arrasaten lehenengo batxilergua itxen nebilela Ikasle Abertzaleak-ek itxen zitxuan ekintzetan parte hartzen hastetik hasi nitzan ikasle antolakundian militatzen. Bertan, hasi nitzan entzuten lehenengo aldiz Euskal Eskola Nazionala, Hezkuntza Sistema Nazionala, “militante” hitza, eta abar. Gogoratzen dot bai, zalako hitz eta esanai potoluak…\nHerriko Ikastolia zan gure eremua, eta hasiera batian buelta asko emuteke ez bagiñun inungo zapalkuntzaik ikusten, klasian bertan ikusten hasi giñan gero ta nabarixau ikaslion aurkako erasuak; greba deitzeko trabak, ikaslion artian batu eta antolatzeko eskubide eza, adierazpen urraketa, eta hola jarraitxu neinke denbora luze bat. Egixa esan ez giñan asko, baña gogua kristona zan! Gure lehenengo borrokak, ondo jakingo dozuen moduan…\nNi Bergarakua izanda, Arrasaten genden moduan nere herrixan be antolau biharra zeuala ikusi neban, bere garaixan ezeuan ta IAko taldeik. Ingurukuak batu, kuadrilakuak, txikitako gelakidiak, baitxa bizilagun bat be, ta ikasle antolakunde bat sortzian biharra zeguala konbentzitzen ibili nitzan, ta baitxa lortu be!\nOrduan, igarri neban Ikasle Abertzaleak nola ahalduntze eskola bat dan. Antolakundian sartu eta gutxira, akatsetatik ikasiz, hitz astronautarrak entzutetik taldia martxan jarri eta plangintza sendo bat ein ta helburuak betetzera heldu giñanian.\nDana ez da baina politxa izan, nere inguruan moduan Euskal Herriko txoko askotan taldiak sortzen ibiltziaz gain, etsaia ez da atzian geratu. Opari gisa aplikatu nahi izan dozkuen erasuei kolorezko paper politxak kendu eta trikimailu honein benetako aurpegixa erakutsi izan dou baña.\nEducacion para la paz, Trilingüismua, Selektibitatia eta abar luze bat. Sistema patriarkal eta zentralista, eskuindarra eta gutxi batzuen poltsikoetarako izango dan hezkuntza bat nahi dozkue eskaini, ta horren bidian badator oin LOMCE be.\nHala ta be, badakit geldi ez gala egongo eta abenduan eindako kongresuan ostian argi esan dogun moduan, erasuen aurrian ikasliak aurrian izango gaittuzte!\n“25 urte” dinamikaren aurkezpena\n25. urteurrenaren hasiera da hau. Ospakizun handi hau atzoko eta gaurko ez-ohiko ikasleok eraikiko dugu. Horren adibide da, gaurko ekimenaren hasieran irakurri dugun poema bera ere, Ainhoa Menbidibil IAko kideak sortua.\nGu laurok gaude gaurkoan hemen, baina abiatzen dugun bide honetan Ainhoaren eta beste hainbat ez-ohiko ikasleren aurpegiekin topo egingo dugu. Izan ere, iraultzaile eskola honetako kide izan ginen arkitekto, garbitzaile, kazetari, antropologo, hautetsi, kultur sortzaile, guraso, hezitzaile… guztiok Euskal Herria hezkuntzatik eraikitzeari ekin genion eta egun, bakoitzak gure esparrutik Euskal Herria eraikitzen jarraitzen dugu.\nNola ez, dinamika berezi honek kanta eta bideo propioa izango ditu. Euskal Herriko hamaika txoko dantzan jarriko dituen abestia izango da. Urteurrenari eta IA-ri, merezi duen melodia eta erritmoa emango dizkiogu. Eta gainera, guzti hau bideo batez bildu eta zabalduko dugu.\nNahiz eta, kantu berri bat sortzera goazen, ezin ahazturik utzi IA-rentzako berezi eta oihartzun izan diren kantuak. Betagarriren 10 urtez ikasle eta abertzaletik hasi, Amaiurren urtez urte-tantaz tanta-tik pasa eta On-en Euskal Herria Hezkuntzarik eraikiraino.\nGuzti hauek, egungo gazte musikariei eskeini eta hauek beraien ahots nahiz erritmoz eraldatuko dituzte, bilduma zahar bezain berritzailea sortuz.\nAipatutako hau, ez dugu sare edo musika ekipo hutsetan soilik gozatu nahi. Udaberrian hasi, udan jarraitu eta udazkeneraino hango eta hemengo Ikasle Egunak antolatuko ditugu. Bergaran, Arabar Errioxan, Zumaian, Iruñan, Agurainen edota Tolosan 25 urte hauetako ez-ohiko ikasleak batu, esperientziak elkar trukatu eta Euskal Herriko txoko ezberdinetan ikasle festak egingo ditugu.\nHerriz herri ibili ostean, udazkenean 25.urteurrenaren ospakizun erraldoia izango dugu. Milaka ez-ohiko ikasle elkarrekin bilduz.\nHemen ekin diogu, beraz ekimen berezi honi eta aurrerantzean ere elkar ikusiko dugu. Ondo segi!


www.auziaeuskaraz.eus blogean zabaltzen ditugun kontu interesgarrienak bilduko ditugu buletinean. Auzia Euskaraz proiektuaren buletin elektronikoa hilabetero argitaratuko dugu eta izena ematen duten guztiek jasoko dute posta elektroniko bidez.\nBuletin elektronikoa jaso nahi baduzu, bete harpidetza orria.\n2014ko otsailaren 10ean argitaratua. Honi buruz gehiago irakurri: Euskara eta Justizia. Iruzkin bat egin.\nEuskarazko ezkontzak Gasteizen\n2010. urtean hasi ginen Gasteizen, Erregistro Zibileko magistratuaren beraren ekimenez, ezkontzak interpreterik gabe egiteko asmoarekin. Ezkontzak egiten dituen magistratua erdalduna izan arren, interprete bidezko ezkontza desegokia zela iruditzen zitzaion, ez zela batere naturala eta horrelako ekitaldi garrantzitsu batek zerbait gehiago merezi zuela. Bera izan zen ezkontzak zuzenean euskaraz egiteko ahalegina egiteko prest azaldu zena.\nErabakia hartu zuen unetik hasita, trebakuntza lana egin behar izan genuen euskarazko ezkontza duin bat eskaini ahal izateko. Magistratua erdaldun hutsa izanik, ezkontza ekitaldian irakurri beharreko testua landu behar izan genuen, testua ondo ahoskatzeko eta doinu egokia emateko markak erabili (azentuak eta horrelakoak) eta berak bakarka praktikatzeko grabazioak prestatu. Material hori erabilita, trebatze saio batzuk eskaini genizkion magistratuari, eta bere burua prest ikusi zuenean, ezkontzak euskara hutsez egiten hasi zen, oso emaitza onarekin eta ezkontideen esker onarekin.\nBestalde, ezkontzeko eskaera egitera etortzen diren bikoteei ekitaldia euskaraz egiteko modua zeukatela jakinarazteko, eskabidea egiteko inprimakian ere aldaketak egin genituen. Hizkuntza aukera txertatzea erabaki genuen inprimakian, ezkontideek, eskubideaz gain, aukera praktikoa ere bazutela jakin zezaten.\nEgindako lanaren ondorioz, 2011n 10 ezkontza egin dira Gasteizen euskaraz, interpretaziora jo gabe, nahiko modu naturalean, ezkontideen nahiak eta eskubideak errespetatuz.\nEpaiBi Justizia Administrazioaren hizkuntza normalizaziorako lantaldea da. EpaiBiren helburu nagusienetako bat herritarrek Justizia Administrazioaren arloan dituzten hizkuntza eskubideak bermatzea da. EpaiBi lantaldearen eguneroko lanari buruzko informazio gehiago eskuratu nahi buduzu, jo Justizia.net atariko “Euskara Justizian” atalera.\n2012ko urtarrilaren 30ean argitaratua. Honi buruz gehiago irakurri: Erregistro Zibila eta Bake Epaitegiak. Iruzkin bat.


Juan Carlos I.a Zarzuelara itzuli da bere semearekin biltzeko\nPublikatuta: 2022/05/23 12:23 (UTC+2) Azken eguneratzea: 2022/05/24 00:03 (UTC+2)\nJuan Carlos I.a Abu Dhabira bueltan da. Sanxenxon lau egun igaro ditu eta gaur Felipe VI.arekin bildu da Zarzuela Jauregian. Duela bi urte ihesean joan zenetik, Espainiara egin duen lehen bisita izan da.\nEgunotan ia ez du adierazpen publikorik egin. Sanxenxoko txapelketari edo eguraldiari buruzko aipamenak egin ditu. Pozik dagoela ere adierazi du. Alabaina, ez du inolako azalpenik eman iraganean egindako irregulartasunen harira.\nAzken urteetako portaeraren eta diru kopuru handia atzerrian izanaren inguruan kontuak emango ote dituen galdetu zioten atzo, Gobernuak eta alderdi batzuek eskatu bezala, eta errege emerituak honelaxe erantzun zuen: "Azalpenak? Zeren inguruan?".\nJuan Carlos I.a Zarzuelako Jauregian izan da gaur Felipe VI.arekin, Sofia erreginarekin eta familiako beste kide batzuekin biltzeko, Errege Etxeak "ekitaldi pribatutzat" jo duen topaketa batean.\nErrege emeritua auto gris batean heldu da Zarzuelara, goizeko 10:00etan, gidariaren ondoko jezarlekuan, eta segurtasun zerbitzuko beste auto batek lagunduta, jauregiaren sarreran bildu diren zenbait pertsonen txalo artean.\nPedro Campos bere lagunaren etxean egun batzuk igaro ostean, errege emerituak Vigotik abiatu da hegazkinez Barajaseko aireportura, Abu Dabitik Galiziara aurreko ostegunean eraman zuen abioi pribatu berean.\nJuan Carlos I.a 11 orduz egon da Zarzuelan, bertan bazkaldu du, eta gauean Abu Dhabira itzuli da, Espainiako Gobernuak eta Errege Etxeak ez baitute onartu Zarzuelan lo egitea.


INGURUMEN HEZKUNTZA ETA PARTAIDETZA - lindus2\nMigrazioa zientifikoki aztertzeaz harata, Lindus-2k jendea ingurumenaz sentsibilizatzeko tresna bat izan nahi du, eta eskola bat behatzaile berrientzat, behaketan laguntza ematen ari diren ekoboluntarioendako programaren bidez.\nBehaketa-tokietan dauden behatzaileak, aldi berean, biodibertsitatearen enbaxadore dira turisten eta tokian tokiko herritarren aurrean. Izan ere, bai turistak bai inguruko herritarrak behaketa tokietara joaten dira, eta irteera, solasaldi, ornitologia-saio eta tailerretan parte hartzen dute.\nLindus-2ren baitan, halaber, badago ingurumen hezkuntza lantzeko jarduera-programa bat ikasleentzat, hegaztiak behatzeari eta Pirinioetako biodibertsitateari lotuta. Proiektuaren baitako ingurumen hezkuntza, halaber, NUPeko Udako Unibertsitatearen bidez garatzen da, uda partean ikastaroak egiten baitira Auritzen proiektuaren jarduera zientifikoez eta Lindus lurraldearen natur ondareaz.\nIngurumeneko sentsibilizazio-lanaren osagarri, munta handiko komunikazio-programa bat abiarazi da. Horrela, hainbat ekimen pentsatu eta prestatu dira, hala nola webgune hau bera, materialak (foiletoak, lonak eta kartelak), sare sozialen bidezko zabalkundea, hegaztiei buruzko berezko gidak boluntario, bisitari eta lurralde-eragileentzat, eta hegazti migratzaileei nahiz biodibertsitateari buruzko erakusketa bat, beste batzuen artean.


Jose Antonio Rubalkaba - Politikari ohiak - Udako serieak - Berria.eus\nLUIS JAUREGIALTZO, FOKU Udako Serieak\n«Estatutua da azkenaldian izan dugun arrakastarik handiena»\nJose Antonio Rubalkaba\nPolitikan asmo handirik gabe sartu zen arren, kasik 29 urte egin zituen legebiltzarkide modura Jose Antonio Rubalkaba jeltzaleak: 1980tik 2009ra. EAJren EBB ere duela bederatzi urte utzi zuen, 1992tik aurrera han egon ostean. Harrezkero, erretiratuta dago.\nTelefono mugikorrik gabe jarraitzen du Jose Antonio Rubalkabak (Bilbo, 1940). Politikan hasi zenean ez zegoen halako trastorik; gerora bai, baina ez zuen sekula hartu. Orain ere ez. Moldatzen omen da. Politikagintzan moldatu zen bezala. Madrilen ikasi zuen Zuzenbidea, eta 1972an abokatu bulegoa zabaldu zuen, Bilbon. 1976an EAJn afiliatu zen.\nAbokatu lanetan ari zinela, 40 urterekin sartu zinen euskal politikagintzan, 1980an, eta...\n...eta erretiroa hartu arte, hortxe. Bulegoa ez nuen itxi, eta hasieran egin nuen lanik abokatu modura ere, baina gero saltsa gehiagotan sartu nintzen Eusko Legebiltzarrean, eta utzi egin behar izan nuen lan profesionala.\nEz zinen aukeratua izan 1980ko hauteskunde autonomikoetan.\nEAJren Bizkaiko zerrendatik hamargarren nengoen. Aurreikuspenek gehienez zortzi aulki ematen zizkiguten; beraz, ez nuen pentsatzen aterako nintzenik. Gainera, ez nuen nahi hautatua izatea, abokatu lanetan segitu nahi bainuen. Bederatzi aulki atera genituen, eta haietako batek urte erdi batera utzi egin zuen: Jesus Maria Leizaolak. Xabier Arzalluzek esan zidan sartzeko.\nIa urtebete zen estatutua onartu zela. Zer moduzko ituna zen?\nOrduan, 40 urteko diktaduraren ondoren, funtsezkoa zen estatutu bat izatea. Baina denak jar zitezkeen, baina aurrera egin beharra zegoen. Orube bat zen hau, ez zegoen ezer, eta zerbait eraiki behar zen. 1979ko estatutua da azkenaldian izan dugun arrakastarik handiena. Gainera, Jaurlaritza indartsua genuen, jende onarekin.\nJose Antonio Rubalkaba, Sabin Etxea EAJren egoitza nagusiaren parean, Bilbon. / Luis Jauregialtzo, Foku.\nEstatutua ez da bete oraindik.\nBadakigu zer estatu dugun aurrean. Harekin txarrera, ezin dugu, zapaldu egiten baikaitu; onean, agian, zerbait ateratzen zaio. Ondo hasi ginen, eskumen asko jasota, baina Tejeroren estatu kolpe saioa eta LOAPA etorri ziren.\nEusko Legebiltzarrean zer lan izan zenituen zuk hasieran?\nNeure lehen kargu instituzionala nuen hura, eta EAJren taldea neuk eraman nuen hasieratik. Emilio Gebarak eskatu zidan taldea koordinatzeko. Gasteizen Mateo de Moraza kalean egoitza txiki bat geneukan, eta han egiten genituen taldeko bilerak. Artean ez zegoen legebiltzarreko gaurko eraikin hori; 1982an inauguratu zen, eta, bitartean, Arabako Diputazioan ibili ginen —ni hasi aurretik, Bizkaikoan—. Aldundiko langileek guretzako ere egiten zuten lan. Gogoan dut oraindik aurrekontuen batzar bat: goizeko zazpietan atera ginen handik.\nHB ez zen joaten legebiltzarrera.\nEstatutua ez onartzea izan da HBren akatsik handiena. Uste zuen ez zuela funtzionatuko. Madrilera elkarrekin joan izan bagina negoziatzera, are estatutu hobea aterako genukeen. Indarkeria egoera handia zegoen hemen, eta EAJri beti kargu hartzen zioten Madrilgoek. Estatu kolpe saioarekin hau dena ia pikutara joan zen. Ez zen atera kolpea, baina LOAPA etorri zen ondoren, eredu autonomikoa kamusteko. Rodolfo Martin Villak aitortzen zuen bera legeak ezartzearen aldekoa zela, ez bestelako neurrien aldekoa.\nGero ere izan dira helegiteak, legez kanporatzeak eta beste.\nKongresuan nahikoa gehiengo izandakoan egin izan dituzte halakoak, eta jarraituko dute egiten. Estatuaren indarra erabiltzen dute. Leopoldo Calvo Sotelok garbi esan zuen behin hori. Katalunian ikusi berri dugu: 155. artikuluaren ezarpena. Euren nazioaren batasuna ez dute arriskuan ikusi nahi, inondik inora.\n«[EAJren barne krisia] Bizkaia erori izan balitz, dena eroriko zatekeen, bertan baitira afiliatu gehien. Eutsi egin genion»\nZer diozu EAJren barne krisiaz?\nPena handiz bizi izan nuen. Carlos Garaikoetxeak eta haren taldeak barru mailan dena dominatu nahi zuten. Ez zitzaien gustatzen alderdiak esatea politikak gai nagusietan nondik nora joan behar zuen. Jaurlaritzak eskumenak garatzeko diru gehiago nahi zuten haiek. Gogoan dut 700 milioi pezetako poltsa bati buruzko batzar bat, Donostian; izugarrizko tentsioa. Diputazioek euren eskumenak garatu nahi zituzten. Hortaz, tirabira zegoen EAJn; bi ikuspegi. Herrialde zuzendaritzak berritzeko unean borroka latza egon zen orduan. Bizkaia erori izan balitz, dena eroriko zatekeen, afiliatu gehien dituen herrialdea baita. Eutsi egin genion.\nJose Antonio Rubalkaba EAJko legebiltzarkide eta EBBko kide ohia. / Luis Jauregialtzo, Foku.\nHarreman pertsonalek ere eragin al zuten EAJren krisian?\nBai, baina erakunde guztietan egoten dira arazo pertsonalak. EAJn denok pairatu genuen. Iñaki Anasagastik, Josu Bergarak, Patxi Ormazabalek eta laurok Deia-ren kiniela baten akzio bat erosi genuen, ondo atera zitzaigun, eta bazkaltzera joan ginen behin. Mahaian EAJren krisiaren gaia atera nuen, eta Ormazabalek erantzun zidan nahi banuen elkarrekin bazkaltzen segitzea ez ukitzeko gaia. Amistade handia nuen harekin, baina gero hura alde batera joan zen [EAra].\n1987an ia jarri zen, EAtik, Garaikoetxea Jaurlaritzako buru.\nEAJk 17 legebiltzarkide atera zituen, PSEk 19 —baina guk baino boto gutxiago—, HBk eta EAk 13na, EEk 9... EA, PSE eta EE denbora luzaz egon ziren negoziatzen, baina ez ziren ausartu gobernua osatzera. Garaikoetxeak Gizarte Segurantza nahi zuen Jaurlaritzarentzat, baina Madril ezezkoan zen. PSEkoak guregana etorri ziren, eta hamar bat egunetan lortu genuen akordioa. Jose Antonio Ardanzak segitu zuen lehendakari. PSEkoek esaten zuten EAJkoak direla benetako abertzaleak. EEkoek burugogortzat zeukaten Garaikoetxea.\nSegituan hasi zineten EArekin batera ere gobernatzen.\nOso ondo ulertzen ginen, eta eutsi egin behar zitzaion gobernuari.\n«2000n Mayor Orejarekin bildu nintzen, presoez. Afaltzen eman zidan eta gehiago ez, erantzunik ez, ezta gero ere»\n1987-1998 artean Eusko Legebiltzarreko Giza Eskubideen Batzordeko presidente izan zinen.\nBesteak beste, euskal presoen gerturatzea hasi ginen planteatzen. 1997ko martxoan, Alcala-Mecoko espetxean [Juan Lorenzo Lasa Mitxelena] Txikierdi-rekin bildu ginen legebiltzarreko talde batzuk —EAJ, EA, EB eta HB—, hark eskatuta [EPPKren izenean]. Esan zigun ez zutela onartzen Giza Eskubideen Batzordearen plana. Halere, esango nuke plana 1997ko uztailean geratu zela aurrera ezin eginda, Guardia Zibilak [Jose Antonio] Ortega Lara bahitua askatzean. Oso gogorra izan zen haren itxura ikustea, eta erabakigarria Madrilek gure plana deuseztatzeko.\nEspainiako Gobernuarekin negoziatu al zenuen presoena?\n2000n Jaime Mayor Orejarekin bildu nintzen, Barne ministro zela, Madrilen. Ez zen hitzordu ofiziala izan. Xabier Markiegi EEkoak jakinarazi zidan hura prest zegoela ni hartzeko, eta han joan nintzen. Azaldu nion gure asmoa, idatzi bat utzi...; Ministerioan afaltzen eman zidan eta gehiago ez, erantzunik batere ez, ezta gerora ere.\nNola gogoratzen duzu Lizarra-Garaziren aldia (1998-1999)?\nIlusioa zegoen. Uste genuen egingo zuela aurrera, gero Loiolakoak  bezala. Loiolakoa egina zegoen, eta sinatzeko orduan eten zen, Batasunari edo ez dakit zeini panikoa sartu zitzaiolako. Haiek, hautsi nahi dutenean, Nafarroako gaia atera izan dute beti.\n«Ibarretxek EAJren erabateko babesa zuen. Kontua da bide berari segitu nahi izan zitzaiola Madrilen ezezkoaren ostean»\nJuan Jose Ibarretxek EHrekin moztu zuen 2000an, ETA berriro atentatuekin hastean.\nTalde parlamentario bezala, hura izan zen garairik txarrena. EHk bazterrean utzi gintuen, eta Ibarretxek ez zeukan beste biderik, baina PSEk eta PPk ez zuten ezer jakin nahi gurekin, oso gaiztoa zelako giroa. Guztiekin izan da posible negoziatzea, HBrekin izan ezik —Lizarrakoan salbu—; uko egiten zion ezer negoziatzeari.\nJoseba Egibar (goian, ezkerrean), Jose Antonio Rubalkaba (goian, eskuinean) eta Juan Jose Ibarretxe (behean), Eusko Legebiltzarreko saio batean. / Juanan Ruiz, Foku.\nArdanzaren aroaren (1985-1999) aldean desberdina izan al zen Ibarretxerena (1999-2009)?\nBai, estatutu berriaren kontu hori dena... Oso bakarrik geunden. Ezker abertzaleak bultzatu gintuen Madrilera, hiru boto emanda. Ez zegoen Batasunaren eta gure artean funtsezko akordiorik. Estatutu politiko berriaren sarreran bai, baina gero ez. Otegik-eta ez zioten garrantzirik ematen eskumenen arloari. Oso bakarrik joan zen Ibarretxera Kongresura ; ederki aritu zen, baina entzun ere ez zioten egin, eta buelta Euskadira, ezer gabe.\nBa al zuen EBBren babesa?\nBai, erabatekoa, inolako zalantzarik gabe. Kontua da Madrilen ezezkoaren ostean bide bera segitu nahi izan zela; 2008an Kontsulta Legea eginda, kasurako. Gure taldearen bilera batean ohartarazi nion Ibarretxeri ez genuela ahalmenik galdeketa deitzeko; Joseba Egibarrek erantzun zidan bagenuela legebiltzarraren sostengua, baina ihardetsi nion ahalbidetu zigutela legea onartzea, baina ez genuela gehiengoa. Aurrez ohartarazi nuen guk legea onartu bezain pronto sartuko zutela helegitea. Hala gertatu zen, eta 2008an bertan baliogabe utzi zuen Konstituzionalak. Ez zegoen aukerarik aurrerabiderako.\nZer bide jarraitu behar zen?\nEAJ egoera surfeatzen ari zen, PSEk eta PPk legebiltzarrean ez zutelako gurekin hitz egin nahi, eta geneukan indarra geneukan EArekin eta EBrekin. EAJk gora egiten zuen bozetan, baina 2009an Patxi Lopez jarri zen lehendakari, PPrekin bat eginda. Sekula ez nuen pentsatuko horretara iritsiko ginenik. 2001ean saiatu zen Major Oreja-Redondo Terreros bikotea Jaurlaritza hartzen, baina ez zitzaien atera; gero pentsatu zuten baten bat eliminatu beharra zutela gehiengoa osatzeko, eta ezker abertzalea erabat utzi zuten legebiltzarretik kanpo, legez kanporatzearekin. Lopez jartzean utzi nuen parlamentua.\nIa 29 urtean izan zinen legebiltzarkide. Une berezirik gogoan?\nLehen urteetan, bilkura egunetan, EAJren taldekook Gasteizko Portalon jatetxean bazkaltzen genuen. Juan Jose Pujana jartzen zen mahaiburu. Ondoren batzuk beste jatetxe batera joaten hasi ginen. Behin, eta jada alderdiko giroa nahasia zela, Dos Hermanas jatetxean geundela batzuk, beste ildokoak ere hara joan ziren; beste mahai batean eseri ziren. Esangura bat zeukan irudi hark: bakoitza bere tokian zegoen. Fernando Buesaren hilketa ere oso momentu txarra izan zen. Ederki moldatzen nintzen harekin. Bere ideiak defenditzen tinkoa zen, baina beti edukatua eta hitzekoa. Harekin adostu nuen legebiltzarreko araudia. Kolpe latza izan zen hilketa. Astakeria handiak egin zituen ETAk, baina ez nuen pentsatzen Buesa hilko zutenik.\nBuesarekin ez ezik, zer moduz beste taldeetako kideekin?\nAskorekin moldatzen nintzen ondo. Larunbatetan irratsaio bat izaten genuen Leopoldo Barredak, Rodolfo Aresek, Jone Goirizelaiak, EBko batek eta bostok, eta gero zerbait hartzera joaten ginen. Baina badu antzerkitik legebiltzarrak, desberdintasunak nabarmentzen dira eta esaten dira gauza deigarriak, hedabideetan agertzea delako kontua.\nJose Antonio Rubalkaba (eskuinean) Xabier Arzalluz orduko EAJko presidentearekin (erdian) eta josep Antoni Duran i Lleida Kataluniako UDC alderdiko buruarekin (ezkerretik hasita bigarrena), 1993an. / Xouse Simal.\nEBB ere 2009an utzi zenuen, 1992tik bertan egon ostean.\nAstelehenero batzartzen ginen. Eguerdiko hitzorduan akta-eta irakurri, eta denok elkarrekin bazkaltzen genuen, Sabin Etxeko jantokian. Arratsaldean, gogoetak eta eztabaidak; nik legebiltzarreko gaiak eramaten nituen. Politikoak ez ezik, arloetakoak ere baziren gaiak, halako lan hitzarmenari buruzkoak eta. EAJren erabaki eta ildo nagusiak EBBk ezartzen ditu. Luze jotzen zuten bilerek, eta ni gaueko bederatzietan deskonektatu egiten nintzen.\nArzalluz, bere bigarren agintaldian, 1987tik 2004 arte egon zen EBBko buru. Gero lehia estua egon zen presidentetzarako. Noren alde zeunden zu orduan?\nArzalluzek utziko zuela jakitean, kanpainaren lehen egunetik Josu Jon Imazen alde azaldu nintzen. Joseba Egibar ere laguna dut, beti konpondu naiz harekin oso ondo, baina iruditzen zitzaidan zerbait berria behar genuela Arzalluzen ostean. Egibarrek aurrekoa islatzen zuen, eta Imazek, zerbait berria; hura babestu nuen. Alderdiak haize freskoa behar zuen.\nJose Antonio Rubalkaba (eskuinean) Josu Jon Imazekin batera, 2005ean egin zuten prentsaurreko batean. / Alfredo Aldai, EFE.\nZertan zetzan aldaketa?\nDesberdinen arteko akordioak bilatzeko abagune bat sortzean eta alderdia pixka bat berritzean. Arzalluz guretzat beti maisu bat izan da, baina ez zuen segitu behar, eta alderdia aldaketa baten beharrean zegoen. Gaitasun handikoa da Imaz; ikusi, bestela, non dagoen orain: Repsoleko kontseilari ordezkaria da.\nImazen ondotik, haren ildo bera segitu al zuen Iñigo Urkulluk?\nBai. Logikoa zen.\nJarraitzen al duzu politika?\nAskorik ez. Prentsa leitzen dut. Ikusteko dago zer egingo duen Pedro Sanchezek. Aukera interesgarriak daude zabalik. Presoen auzian, adibidez; gainera, legea bete besterik ez dute presoak gerturatzeko. Dena dela, presio handia edukiko du Sanchezek.\nEAEko Autogobernu lantaldean zer atera daiteke aurrera?\nAbertzaleak baino ez badira ados jartzen, Madrilera iristean ikusiko da zer gertatuko den, baina ez luke itxura onik egoera horrek.\nJose Antonio Rubalkaba, 2008ko abenduaren 29an, Eusko Legebiltzarrean, bere azken bilkuran, Juan Jose Ibarretxe lehendakariarekin. / Raul Bogajo, Foku.\nBere lehen eta azken hitzaldiak ezin ahaztu\nGran Bilbao entitate administratiboaren desegitearen onarpena izan zen Eusko Legebiltzarraren aurreneko legez besteko proposamena, Jose Antonio Rubalkabak gogoratzen duenez, eta hark defenditu zuen EAJren planteamendua. Ez ei zuen ongi pasatu. «Frankismoak sortutako erakunde bat zen. Bilboz gain, haren inguruko hainbat udalerri hartzen zituen —Lezama, Zamudio...—, eta, bilbotarra naizenez, haren desegitea defendatzea egokitu zitzaidan. Legebiltzarreko neure lehendabiziko hitzaldia nuen. Hasi nintzen hizketan, eta ahoa lehortu zitzaidan; justu bukatu nuen hitzaldia. Ez zitzaidan berriro halakorik gertatu, zernahiri neurria hartzen joaten zarelako».\n2008ko abenduaren 23an egin zuen Rubalkabak bere azkeneko hitzaldi parlamentarioa. Gora Euskadi askatuta! egin zuen oihu agurrean. «Ez nuen ezer esatea pentsatzen, baina atera egin zitzaidan. Nik uste ez zitzaiela PSEkoei eta PPkoei batere ondo iruditu hori esatea. Izan ere, aurretik Barredak eta Aresek aipatu zidaten 2009ko udan Bilbo aldean ibiliko al nintzen, bazkaltzera-edo joateko elkarrekin, baina nire Gora Euskadi askatuta!-ren ondoren ez zidaten deitu...».


proba by Toki- Alai - issuu\nToki-Alaoko aldizkaria 3.Zikloa\nOngi etorri Toki-Alaiko aldizkaria 3.Zikloaren lehenengo ediziora. Hemen denetatik aurkituko duzu gure lanetatik denborapasak arte. Aldizkari hau hilean behin publikatuko da www.tokialai3.zikloa.es.tl Web gunean. Aldizkaria digitala da eta ondenagaiutik ezin dituzu denbolapasak egin onduan gure Web gunean sartu eta deskargak atalean denborapasak, lanak etba.-eko textuak deskarga ditzakezu.\nAurkibidea Kurtso berria……………………………4 Eskola 2.0………………………………6 Txirula jo………………………………..7 Zer egin duzu udaran?........................9 Asmatutako Ipuinak..…………………10 Elkarrizketa…………………………....15 Lanak…………………………………..16 Txangoak eta egoitzak……………….26 Irakurtzeko liburu politak………….. ...29 Patioan jolas egin…..…………….......31 Denborapasak………………………...34 Gabonak……………………………….39\nHemen hainbat ikaslek kontatuko digute zermoduz hasi diren, andere単oak nolakoak diren, gogorra al den etba.\nHelburuak: • Ohiko ikasgelak ikasgela digitalak bilakatzea • Irakasleak IKT-dun gaitasunetan trebatzea • Ikasgeletako metodologia aldaketari laguntzea • Eten digitala murriztea • Lan dinamikoa, partehartzailea, beste ikastetxeekin lankidetzan eta sarean sustatzea • HEZIKETA KALITATEA HOBETZEA\nproba bat da hau jejejejejejeje


Santa Luzia Azoka - Guggenheim Bilbao Museoa\nAbenduaren 13an, Santa Luzia egunean, egiten dute Gipuzkoako azokarik ospetsuenetakoa Zumarragan eta Urretxun. Hala ere, bi udalerriotan askotariko jarduerak (lehiaketak eta erakusketak, esaterako) prestatzen dituzte bezperan.\nHilaren 12an, arratsaldean, Arabako Errioxako Ardoaren Azokari ematen zaio hasiera Urretxuko Iparragirre plazan. Dozena bat upategi baino gehiagok urteko uztatik ateratako ardoa eramango dute Urretxura. Horietako askok, gainera, Arabako Errioxako Ardoaren Lehiaketan parte hartuko dute, eta izen handiko enologoek osatuko dute epaimahaia. Azokak biharamunean jarraituko du.\nSanta Luzia egunean goizean goiz jartzen dituzte postuak abeltzain, nekazari eta bestelako saltzaileek bi udalerriotan. Azokari goizeko 8:00etan ematen zaio hasiera. Zumarragako Urdaneta kalean zaldi aziendaren nahiz bestelako abereen feria izaten da, eta nekazaritzako makinen saltzaileak herri bereko La Salle-Legazpi ikastetxeko patioan egoten dira.\nAzoka bereziei dagokienez, Zumarragako Euskadi Enparantzan errege-sagar, fruta eta barazkiez gainera, eskulanak eta euskal jakiak egoten dira salgai, hala nola, eztia, ogia, gazta eta taloa. Urretxuko Gernikako Arbola plazan ere frutak, barazkiak eta jakiak jartzen dituzte. Toki berean egiten da, gainera, Gipuzkoako Eztizaleen Elkarteak antolatutako Ezti Lehiaketa.\nBestalde, Zumarragako Areizaga-Kalebarren plazak Oilasko eta kapoi lehiaketak hartuko ditu. Urretxuko Iparragirre kalean eta Abenida Berrian zein Zumarragako Trintxeran eta Euskadi Plazan artisauek euren lanak erakutsi ohi dituzte.\nIkusteko eta erosteko egoten diren gai guztiez gainera, herriko kaleetan musika talde ugari ibiltzen da giroa alaitzeko. Urretxu eta Zumarragako txistulari, musika bandak eta trikitilariak nonahi aurki daitezke. Hori gutxi balitz, Urretxuko Ederrena pilotalekuak herri-kirolen erakustaldiak (aizkolariak, harri-jasotzaileak) eta profesionalen arteko pilota partidak hartuko ditu. Bukatzeko, Zumarragako Euskadi plazan idi-proben erakustaldia egingo dute.\nLekua: Urretzu Zumarraga\nData: 2012/12/12 - 2012/12/13\nPlaza Iparraguirre, 20700 Urretxu


Nabigatu euskaraz — Eibar.ORG | Eibarko peoria\nHemen zaude: Hasiera / Blogak / Eibartik / Nabigatu euskaraz\nAsier Sarasua 2010/12/03 09:22\nNik be bat egin dot "Nabigatueuskaraz" kanpaina barrixakin. Euskalduna bazara, Interneten be lehenengo hitza euskeraz!\nNabigatueuskaraz.com sareko ekimen bat da. Tontokerixia dirudi, baina oso garrantzitsua da nabigazio-hizkuntzia ondo konfiguratzia eta euskeraz ipintzia. Azken baten, horrexekin esaten detsagu munduari euskaldunak garala, existitzen garala.\nInterneten be, lehenengo berbia euskeraz!\n(Euren webgunetik hartuta):\nArgentinako Mar del Platan nago, XX Ibero Amerikar Gailurrean, eta goi mailako hotelaren "Link@Centre" delakoan atera zait kanpainaren leloa eta... halako zirrara sortu dit.\nSegurutik ez du "leku" fisiko edo geografikoaren zer ikusirik baina... joño¡


HISTORIA ETA GEOGRAFIA: 2 bATXILERGOA:ESPAÑAKO KLIMAREN EZAUGARRIAK\nESPAÑAKO KLIMAREN EZAUGARRIAK\n1- Kokapena:Bizkaia, Gipuzkoa,Iparralde; Kantauriar Kostaldea.\n2-Batazbesteko tenperatura: 13°takoa ,tenperatura epela;latitude epelean kokatua.\n3-Zabaltasun termikoa: 13°takao ,ertaina:itsasoaren eraginak tenperaturak baretzen ditu , ur korronte beroak.\n4- Urtaroa:tenperatura hotzenak:neguan ; beroenak:udan\n5-Euriak: 1200rnm inguruan: gehienak:neguan:fronte polarra eta foehn efektuak gehitua.\nGutxien:udan :Azoreetako Antizikloia , eta euri zerbait:fronte polarragatik ..\n6-Landaredia :Ozeaniarra:hosto erorkorrekoa:sustrai motzak.Neguan fresko eta heze eta udan epela Motak:pagoa,hariztiak,landa berdeak, pinua.\n7 - Ibaiak:Kantauriar isurialdekoak: euri asko urte osoan;ur emari gehien:udazken-neguan; ur emari gutxien: udan.Ibai arro txikikoak baino higadura handikoak(Haran kantauriarrak )\nB-KONTINENTALTASUN ERAGINPEKO MEDITERRANEAR KLIMA.\n1-Kokapena:Nafarroaren hegoaldean,Meseta osoan, Ebro sakonunean.\n2-Batazbesteko tenperatura: 11 °takoa ,tenperatura epela;latitude epelean kokatua.\n3-ZabaItasun termikoa: 15°takoa ,ertaina baina handirantz:erliebe menditsuak kontinentaltasuna gehitzen du.Penintsularen zabalerak.\n4-Urtaroa:tenperatura hotzenak:neguan Penintsulako antizikloi termikoak ,kontinentaltasunak; beroenak:udan azoreetako antizikloia\n5- Euriak:450mm inguruan: gehienak:udaberrian eta udazkenean:fronte polarra eta foehn efektuak,mediterraneoko borraska.Neguko antizikloiak euriak oztopatu.\nGutxien:udan :Azoreetako Antizikloia, eta euri zerbait:penintsulako borraska termikoagatik ..\n6- Landaredia :mediterranearra:hosto iraunkorrekoa: sustrai luzeak.Neguan hotza eta udan beroa.Argizarizko hostoak Motak:artea,arte latza,mediterranear pinua, landaredi gabeko guneak,makia, garriga.\n7 - Ibaiak:\nAtlantiar isurialdekoak: euri asko mendietan eta ertain mesetan ;ur emari gehien:udazken-udaberrian; ur emari gutxien: udan.Ibai arro handikoak baino higadura gutxiagokoak.\nb)Nafarroaren hegoaldean ,Ebro sakonunean:\nMediterranear isurialdekoak: euri gutxi ;ur emari gehien:udazken-udaberrian; ur emari gutxien: udan( ur emari urria).Ibai arro txikikoak, Ebro ibaia ezik baino higadura gutxiagokoak\nB-MEDITERRANEAR KLIMA KOSTAKOA.\n1-Kokapena:Mediterranear kostaldean ,Balear irlak.\n2- Batazbesteko tenperatura: 17°takoa , tenperatura epela;latitude epelean kokatua.\n3-Zabaltasun termikoa: 14°takoa ,ertaina. itsasoaren ,eraginak tenperaturak baretzen ditu eta itsaso itxia da.\n4- Urtaroa:tenperatura hotzenak:neguan ; beroenak:udan azoreetako antizikloia\n5-Euriak:500mm inguruan: gehienak:udaberrian eta udazkenean:fronte polarra ,mediterraneoko borraska. Gutxien:udan :Azoreetako Antizikloia , mediterraneoko antizikloiak udan euriak oztopatu.\n6- Landaredia :mediterranearra: hosto iraunkorrekoa:sustrai luzeak.Neguan fresko eta udan beroa.Argizarizko hostoak\nMotak:artea, ,mediterranear pinua, landaredi gabeko guneak,makia,garriga.\n7 - Ibaiak:Mediterranear isurialdekoak: euri gutxi ;ur emari gehien:udazken-udaberrian; ur emari gutxien: udan( ur emari urria).Ibai arro txikikoak, Ebro ibaia ezik baino higadura gutxiagokoak.\n1-Kokapena: Araba eta Nafarroaren erdialdean\n2- Batazbesteko tenperatura: 11, 7°takoa , tenperatura epela;latitude epelean kokatua.\n3-Zabaltasun termikoa: 11 °takoa ,ertaina. itsasoaren eragin zerbait tenperaturak zerbait baretzen ditu baina erliebe menditsua baina 1.000m ingurukoak\n4- Urtaroa :tenperatura hotzenak:neguan ; beroenak:udan azoreetako antizikloia\n5-Euriak:800mm inguruan: gehienak:neguan :fronte polarra ,mediterraneoko borraska baina foehn efektuak mugatuak. Gutxien:udan :Azoreetako Antizikloia , mediterraneoko antizikloiak udan euriak oztopatu.\n6- Landaredia :mediterranearra: hosto iraunkorrekoak hegoalderantz eta erorkorrekoak iparraldean :sustrai luzeagoak hegoalderago.Neguan hotza eta udan beroa.Argizarizko hostoak hegoalderantz Motak:artea,artelatza ,pagoa ,mediterranear pinua, landaredi gabeko guneak,makia,garriga.\n7 - Ibaiak:Mediterranear isurialdekoak: euri gutxi ;ur emari gehien:udazken-udaberrian; ur emari gutxien: udan( ur emari urria).Ibai arro txikikoak, Ebro ibaia ezik baino higadura gutxiagokoak zelaian eta mendian higadura dago(haran mediterranearrak).\nB- KLIMA ERDI IDORRA.\n2- Bataz-besteko tenperatura: 17°takoa , tenperatura epela;latitude epelean kokatua.\n3-Zabaltasun termikoa: 14°takoa ,ertaina. itsasoaren eraginak tenperaturak baretzen ditu eta itsaso itxia da baina mendiz inguratuak daude.\n4-Urtaroa:tenperatura hotzenak:neguan ; beroenak:udan azoreetako antizikloia\n5-Euriak:300mm inguruan: erdi -idorra:gehienak:udaberrian eta udazkenean:fronte polarra ,mediterraneoko borraska baina foehn efektuak mugatuak. Gutxien:udan :Azoreetako Antizikloia , mediterraneoko antizikloiak udan euriak oztopatu.\n6-Landaredia :erdi-idorra:hosto Landare berozaleak eta ura gordetzen dute hostoetan.\nNeguan epela eta udan beroa.Landare gabeko gune zabalak, basamortuak hedapena\nMotak:, landaredi gabeko guneak,makia,garriga ,kaktus ezberdinak.\n7 - Ibaiak:Mediterranear isurialdekoak: euri gutxi ;ur emari gehien:udazken-udaberrian; ur emari gutxien: udan( ur emari urria).Ibai arro txikikoak, higadura gutxiagokoak.\nB- KANARIAR KLIMA\n2-Batazbesteko tenperatura:20,8 °takoa , tenperatura beroa;latitude epelean kokatua baina tropikotik hurbil\n3-Zabaltasun termikoa:7 °takoa ,baxua. itsasoaren eraginak tenperaturak baretzen ditu eta eguzkiaren izpiak zuzenago jotzen dute.\n5-Euriak:200m inguruan: erdi-idorra:gehienak: neguan:fronte polarra ,atlantiko eta afrikako ekialde haizeak(alisioak) , foehn efektuak mugatuak. Gutxien:udan :Azoreetako Antizikloia , mediterraneoko antizikloiak udan euriak oztopatu.\n6-Landaredia :erdi-idorra:hosto iraunkorrekoa mendian,sustrai luzedunak.Landare berozaleak eta ura gordetzen dute hostoetan:kak.Neguan epela eta udan beroa.Landare gabeko gune zabalak, basamortuak hedapena\nMotak:, : laurisilva, drago,kanariar pinua mendian ;landaredi gabeko guneak,makia,garriga ,kaktus ezberdinak.\n7 - Ibaiak:Ez daude iraunkorrak.\nPublicado por Teresa Olabarria en 8:16


Gazteak martxan, emakumeak aldarri — Gaztezulo\nGazteak martxan, emakumeak aldarri\nGazteak martxan, emakumeak aldarri https://www.gaztezulo.eus/albisteak/gazteak-martxan-emakumeak-aldarri https://www.gaztezulo.eus/albisteak/gazteak-martxan-emakumeak-aldarri/@@download/image/_mg_2235_1427794799.jpg\nBidasoaren bi aldeetan kokatzen diren Aitzina eta Ernai antolakundeek astebururako plan itzela prestatu dute Gazte Martxaren baitan. Urtero legez, hamaika hitzaldi, jolas, kontzertu, bertso eta ikastaro antolatu dituzte, baina aurten sekula baino gehiago, neskak izango dira protagonistak.\nApirilaren 3an abiatuko da Lekunberritik, eta Irurtzunen gaua pasa ondoren, igandean helduko da Berriozarrera Ernai eta Aitzina antolakundeek antolatzen duten Gazte Martxa. Gazte Martxaren ardatz nagusietako bat feminismoa betidanik izan bada ere, aurtengoa, edizio berezia izango da berdintasunaren aldeko borrokari dagokionez.\n"Emakumeak bilakatu nahi izan ditugu aurten protagonistak, eta abestiaren sorkuntzan, antolakuntza mailan, zein egitaraua osatzerako orduan ere, emakumeon partaidetza sustatu nahi izan dugu", azpimarratu digute Ernaiko kideek.\nMartxoaren 8an aurkeztu zituzten, Emakume Langilearen Nazioarteko Egunean, Gazte Martxaren abestia eta bideoklipa. "Modu berezian" sortu dute aurten, "ohiko musika talde batek egin beharrean, musikagintzan dabiltzan neska gazteek egin zezaten" nahi izan baitute; Naroa Larriba barakaldarrari eman diote guztia koordinatzeko ardura.\nLetrarekin laguntza behar zuenez, lehenik, Donostiako Bertso Eskolarekin kontaktuan jarri zen Barakaldoko musikari gaztea, eta Beñat Gaztelumendik idatzitako letra eskutan izan zuenean, etxeko musika tresnak batu eta ordenagailuan hasi zen lehen zirriborroa osatzen. Azkenik, "hainbat musikarirekin sortutakoa elkarbanatu, eta moldaketak egin ondoren" sortu zuen aurtengo abestia abestia.\nDistantziak jartzen dituen trabak ez ziren arazo izan, eta Euskal Herriko txoko desberdinetako hainbat neska gazte musikari elkartu zituen Naroak. Batzuekin bertatik bertara entsegatu du eta besteekin internet baliatuz egin du lan, eta guztien artean osatu dituzte melodiak. Grabaketa prozesua Bilboko Balea estudioetan, Hondarribiko Psylocibenean eta AFUko Oihana Fernándezen entsegu lokalean amaitu du.\nBerdintasuna xede, etorkizunari begira\n‘Herria mugarri gazteok martxan’ lelopean, oraindik ere gizartean nagusi diren desberdintasunei aurre egin, eta neska gazte musikarien ibilbidea sustatu nahi izan du aurtengo Gazte Martxak. Ernairen hitzetan, "oraindk ere, tamalez, oholtza gainean emakumezkoen partaidetza ez baita ohikoena, eta horregatik, Euskal Herriko agertokiak neska gaztez bete nahi izan ditugu".\nNaroa Larriba ere ados dago, eta emakume musikarien lana sustatzea ezinbertzekoa ikusten du: "Oraindik ere minoria bat gara agertokietara igotzen garen neskak. Zer esanik ez bateria, gitarra elektrikoa edo alboka jotzen dugunak, eta espero dut, esperientzia honek emakume musikari gehiago animatzea eta kulturan parekidetasuna lortzeko lagungarri izatea".\neklatua: Olatz Salvador (SKAKEITAN,Donostia)\nGarazi Abrisketa (ULUKA, Zollo) Iratxe Gorostizaga (ULUKA, Arrankudiaga)\nHitzak: Beñat Gaztelumendi\n10:00etan Harrera Ekitaldia, Gazte Martxa hasi\n- Independentziaren inguruko mahaingurua nazioarteko delegaritzekin\n- Euskal Herriko prozesu eratzailearen inguruko hitzaldia\n- Goxatu goxotasunetik tailerra\n- BERTSO olinpiadak\n- Gazte Oihua kontzertu maratoia:\nApirilak 4, larunbata:\nGoizean gosaldu eta berriro abiatuko da martxa, bidean bazkalduta.\n19.30 Ekitaldi nagusia\nKontzertuak: Oliba gorriak, Skakeitan\n, Raperos de emaus & Zero koma backing band\n, talde sorpresa\nApirilak 5, igandea:\nIruñeako Aberri Egunera martxa kalejiran bertako manifestazioarekin batuz


Silence taldearen kontzertua ostiralean, Tabakalerako terrazan - Azkoitia - Maxixatzen.eus\nSilence taldearen kontzertua ostiralean, Tabakalerako terrazan\nMaxixatzen.eus 2019-06-26 09:55\nKutxa Kultur Gauak programaren baitan, Azkoitiko Silence taldea zuzenean ikusteko aukera izango da ostiral honetan, ekainak 28, Donostiako Tabakalerako Zabaltzan aire zabalean. Sarrera librea izango da, bete arte.\nKutxa Kultur Gauak programak udako gauak girotuko ditu, musika, dantza, antzerki, zenbait arte eszeniko eta bertako proposamenekin, Tabakalerako laugarren solairuan. 30 ekitaldi inguru izango dira guztira.\nEraikinaren teilatuan, aurten ere, udako hilabeteez gozatzeko aukera izango da, eta bide batez, baita bertako talentu amateurra sustatzeko ere. Ostiral eta larunbat guztietan, ekainaren erditik irailaren erdira, 20:00etan hasita, hainbat kultur proposamen eskainiko dira: kontzertuak, dantza, antzerkia, topaketak, disko festa, dantza garaikidea, tailerrak, instagramer eta youtuberren hitzaldiak… Eguraldiak laguntzen ez badu, ekitaldia Kutxa Kultur Plazan egingo da.\nEkainaren 28an, ostiralean, talde azkoitiarraren kontzertua izango da, 20:00etan, doan. Silence taldea 2017 urtean sortu zen eta urtebeteko konposizio lanak eta gero, lehenengo maketa grabatu zuten lokalean. Maketa horrekin Gaztea maketa lehiaketan bigarrengo saria eskuratu zuten. 2018ko azaroan beraien lehen lan luzea aurkeztu zuten Silentium Auditë izenekoa. Hainbat kontzertu jotzen dituzte Euskal Herrian zehar eta baita Euskal Herritik kanpo ere.\nHona hemen Silence taldearen zuzeneko kontzertuen bideoak:


Hezkuntzaren Historia Euskal Herrian - Gaiak - Euskonews\nIkastolen mugimendua (1960-1975) (Jatorrizko bertsioa euskaraz)\nEl movimiento de las Ikastolas (1960-1975) (Traducción al español)\nEusko Ikaskuntzako Hezkuntza sailean aspaldi agertu zen hezkuntzaren historiari buruzko jardunaldiak antolatzeko gogoa; alde batetik, Euskal Herriko lurraldeak elkarrengana hurbiltzeko, eta bestetik, egun Euskal Herriko toki ezberdinetan indarrean dauden hezkuntza-sistemak hobeto ezagutzeko eta denboran zehar izan duten bilakaera ezberdinaren berri izateko. Antolatze-lanak luze jo baldin bazuen ere, azkenean, 2007ko ekainean egin ziren jardunaldiak Donostiako Miramar jauregian Hezkuntzaren Historia Euskal Herrian izenarekin.\nEz dira gutxi gai hori ikertzen diharduten sailkideak, era gaur egun hezkuntza munduan gertatzen ari diren aldaketen harira, une egokia iruditu zitzaigun ikerketok ezagutzera emateko eta gogoeta egiteko.\nHezkuntza-sistemak zenbait gorabehera ezagutu du historian zehar, eta gainera ibilbide ezberdinak izan ditu lurraldeen arabera. Euskal Herrian zehar hezkuntzak izan duen bilakaera hori ezagutzeko eta etorkizunari begira dauden erronkei buruz hitz egiteko, hainbat aditu bildu genituen jardunaldietan.\nAurkeztu ziren gaiei ez zitzaien gaurkotasuna falta. Are gehiago kontuan hartzen baditugu Euskal Herriko Autonomia Erkidegoan gertatzen ari diren aldaketak, esate beterako, hizkuntza-ereduen aldaketa eta euskal curriculumaren ezarpena.\nBaina Euskal Herriko Autonomia Erkidegoan gertatu eta gertatzen ari den bilakaera ezagutzeaz gain, Nafarroako Foru Aldundian eta Euskal herriko Iparraldean gertatu den bilakaera eta hezkuntza zertan den eman nahi genuen ezagutzera.\nBi egunetan zehar, hizlariak ikuspegi historikotik abiatu ziren eta hezkuntzaren alderdi ezberdinak jorratu zituzten: alfabetatzeko prozesuak; euskal curriculuma; hizkuntza-eskubideak eta hizkuntzaren egoera; hezkuntza-politikak eta hezkuntzaren oroimen historikoa. Jardunaldiei amaiera emateko omenaldi xume bat egin zitzaion Gregorio Arrieni, garrantzitsua baita hezkuntzaren historiari egin dion eta oraindik ere egiten dihardun ekarpena eta Eusko Ikaskuntzako Hezkuntza sailean izan duen eta duen baldintza gabeko parte-hartzea.\nIkastariaren zenbaki honetan, hasteko, jardunaldi horietan izan ziren bi hizlari gonbidatuen hitzaldiak jasotzen dira; ondoren, parte hartu zuten beste adituek aurkeztu zituzten komunikazioak biltzen dira; eta azkenik, Gregorio Arrienen omenalditxorako Javier Granjak idatzi zituen hitzak. Hortaz, hurrengo orrietan irakurleak aurkituko duen lehenengo hitzaldia Joseba Intxaustik eman zuena da, Luis Astigarraga Ugarte (1767-1840) politikari eta pedagogo euskaltzaleari buruz jardun zuen. Astigarragari aitortzen zaion garrantzia euskarari lotuta dago, lehen hezkuntzan proposamen eta ikusmolde berriak sartu baitzituen hizkuntza horri dagokionez. Bigarren hitzaldi gonbidatua Salomó Marquésen ardurapean egon zen, Gironako Unibertsitateko katedraduna Hezkuntzaren Historian, eta aditua irakasleriaren ikerketan. Maisu-maistren bizi-ibilbidea ezagutzeko beren lekukotzat jasotzeak duen garrantziari buruz hitz egin zuen Marquések.\nAurkeztu ziren gainontzeko komunikazioak bi multzotan bilduko ditugu. Lehenengoa, alfabetatzea eta curriculumari buruzkoa, eta bigarrena, hezkuntza erakundeak eta irakasleriaren prestakuntzari buruzkoa. Paulo Iztuetaren ekarpenak euskalduntze-prozesu berri bat du ardatz, koadrilekin egiten ari den esperientzia batean oinarritua; lan honen hurbilbidea ez da historikoa, soziologiko eta eraberritzailea baizik. Curriculumarekin lotutako lanak direla eta, ikuspegi historikoa erakusten duten bi ekarpen aurkituko ditugu, biak testuliburuaren azterketan oinarrituta. Alde honetatik, Begoña Bilbaok curriculum tradizionala eta gaur eguneko alderatzen ditu; Gurutze Ezkurdiak, bere aldetik, testuliburuek Euskal Herriari buruz erakusten duten ikuskera du mintzagai; Ikuskera horrek egungo egoera eta euskal curriculumaren inguruan sortu den eztabaida hobeto ulertzea ahalbidetzen digu. Euskal curriculuma da, hain zuzen, Javier Granjak hurrengo komunikazioan hizpide duen gaia. Atal honi bukaera emateko, euskararen egoera orokorrari buruz eta aitortutako hizkuntza-eskubideak ezartzeko abian jarri diren politikei buruz mintzatzen da Iñigo Urrutia; nazioarteko testuinguruan kokatu eta lurralde ezberdinen ikuspegi heltzen dio gaiari.\nHezkuntza-erakundeen eta irakasleriaren prestakuntzaren atalari dagokionez, ordena kronologiko eta gaiaren araberakoa jarraitze aldera, lehenengo, hezkuntza-erakundeei buruz hitz egiten duten lanak bildu dira, eta ondoren, irakasleriaren prestakuntzari buruz ari direnak. Hasteko, Iñaki Zabaletaren lanak ardatz duen gaia oso garrantzitsua da Euskal Herriaren hezkuntzak dituen zenbait ezaugarri hobeto ulertzeko: izan ere, euskal nazionalismoaren ezaugarrien azterketatik abiatu, eta hezkuntzan agertzen diren ikuspegi nazionalistak ditu mintzagai. Joxe Garmendiaren ekarpenak erakusten duen esperientzia laburra da denboran, baina agerian jartzen du Gipuzkoako Foru Aldundiak erakutsi duen interesa, ez bakarrik landa-analfabetismoaren tasak murrizteko, baizik eta, euskara aintzat hartzen zuten landa-eskolen bitartez, haur populazioaren ezaugarri kontuan izanda egiteko alfabetatze-lan hori. Paulí Dávilak eta Luis María Nayak Sallestar Anaien ikastetxeei buruz aurkezten duten lanak, 1904 eta 2006 bitartean Gipuzkoako La Salle ikastetxeek izan duten bilakaeraren berri ematen du, eta ikasleriaren eta irakasleriaren egoera azpimarratzen du. Hezkuntza-erakundeari buruzko atalari amaiera emateko, Igor Caminok aurkezten duen lanak XIX mendean Gipuzkoan zegoen bigarren hezkuntza du hizpide.\nIrakasleen prestakuntzari dagokion arloan bi ekarpen aurkituko ditugu. Lan hauek frankismoaren garaia historikoa hartzen dute kontuan. Hilario Muruak Gipuzkoako kasua eta bertan 1936 eta 1975 bitartean izan zen prestakuntza aztertzen du. Bigarren lana, Irene López-Goñirena, Nafarroako ikastoletako irakasleek 1967-1983 bitartean izan zuten prestakuntzari dagokio. Horrela, irakasleen prestakuntzaren bi ikuspegi osatzen dira.\nJarraian, Idoia Fernándezek koordinatu dituen bi lan agertzen dira. Lehenengoak, Caracasen (Venezuela), Euzkadi-Venezuela ikastolaren bitartez aurrera eraman zen eskolatze-esperientzia interesgarri baten berri ematen du, eta agerian jartzen du euskal kultura eta hizkuntzarekiko izan zen interesa eta prozesu horretan emakumeek izan zuten zeregina. Bigarren lana, ikasleekin partaidetzan egindakoa, ahozko historiaren bitartez oroimen historikoa eta eskolakoa biltzeko proiektu bati dagokio.\nEta gorago esan dugun bezala, Gregorio Arrieni egin zitzaion omenaldiaren harira Javier Granjak eskaini zizkion hitzek ematen diote amaiera Ikastariaren alde honi.\nEusko Ikaskuntzako Hezkuntza sailak bere jadanik historia luzean Euskal Herriko hezkuntzaren historiarekiko interes berezia agertu du beti, horren kariz Jardunaldi hauek aukera egokia eman digute Euskal Herriko hezkuntzaren historiaren ikerketa-ildo desberdinak zertan diren ezagutzeko. Aurrerantzean ere, guztion laguntzarekin, gure lurraldeen arteko harremanak estutu eta gai honi jarraipena eman ahal izatea espero dugu.


GuraSOSen Hitzartu plana, foru agintarien esku - Noaua.eus\nNoaua Aldizkaria 2019-01-04 19:29\nUrtebetez, GuraSOSek abian izandako Hitzartu prozesuaren baitan Gipuzkoako herritar, eragile eta adituek landu eta diseinatu duten 2019-30 urte arterako Gipuzkoko Udal Hondakinen Kudeaketa Plan Alternatiboa, aurreko larunbatean Hernaniko Oronan aurkeztu zutena foru agintarien esku dago jada. Gogoan izan, erraustegia alboratzen duen plan alternatiboa dugu, hondakinak erraustu ordez "gordailu inertizatuak" egokitzea proposatzen da. Ostiral eguerdi honetan erregistratu du GuraSOSek Hitzartu plana, Donostiako Gipuzkoa plazan kokatua dagoen Foru Aldundiaren egoitzan bertan.\nDiputazioaren egoitza atarian, trikitilari eta dantzarien laguntzaz eta haurrak buru zituen desfilean heldu dira. Hiriburuko Bulebarretik abiatu, Elkano kalea zeharkatu, eta aipatu moduan, Gipuzkoa plazara ailegatu dira. Bertan egin duten agerraldiaren eta dantzarien aurreskuaren ostean erregistratu dute Hitzartu plana. Hedabideoi ez digute GuraSOS-ekin batera, gipuzkoar guztiona den etxean, Foru Aldundiaren egoitzan sartzen utzi. GuraSOS-ek helarazitako argazkiei esker izan dugu, Aldundi barruan Hitzartu plana erregistratu duten unearen berri. Aipatu moduan, foru agintarien esku dago jada.\nGipuzkoarrek auzolanean diseinatu eta landutako plan hau babestu eta bultzada emateko, eta GuraSOS eratu zutenetik eskaturikoa behingoz bete dadin exijitzeko, hiri hondakinekin Gipuzkoan dugun gatazka elkarlanean eta adostasunez konpontzeko manifestazioa iragarri dute Donostian otsaila amaierarako. Antiguako tuneletik abiatuko den mobilizazioaren data zehatza laster plazaratuko du GuraSOSek.\nGURASOS-ek FORU ALDUNDIAN ERREGISTRATU DUEN IDATZIA\nAhaldun Nagusiari eta Gipuzkoako Batzar Nagusietako lehendakariari:\n"Ingurumenari kalte egiteak haurren eskubideei kalte egiten die, eta, horregatik, haurrek eta nerabeek erabaki eta ekintzetan parte har dezakete, ingurumen-kalteari aurrea hartzeko, erantzuteko eta egokitzeko.\nHaurren Eskubideei buruzko Konbentzioak, Nazio Batuen Biltzar Orokorrak 1989ko azaroaren 20an hartu zuen erabakia, berari dagozkion gai guztietan bere iritzia askatasunez adierazteko eskubidea bermatzen dio haurrari, eta bere adinaren eta heldutasunaren arabera kontuan hartzen ditu bere iritziak.\nHorretarako, haurrari aitortzen zaio, eskubidea izango duela edozein administrazio-prozedura entzutetsuan entzutea, zuzenean edo ordezkari baten bidez.\nKonbentzio horrek, bere 24. artikuluan, haurrek ahalik eta osasun maila altuenaz gozatzeko duten eskubidea aitortzen dute, ingurumena kutsatzeko arriskuak kontuan hartuta.\nAdin txikikoek, eskubide horiek baliatuz eta beren interes, ongizate eta osotasun fisikoa zaintzeko haiekin batera idazki hau beren legezko ordezkari gisa sinatzen duten gurasoek...\nBere gurasoek bi urte eta erdi daramatzate Foru Aldundiarekin elkarrizketa eta akordio bide bat irekiz, beren osasun eta ingurumen segurtasuna hobeto bermatuko duten hondakinen kudeaketaren inguruan adostutako konponbide bat lortzeko.\nAgintarien erantzuna isiltasuna eta mespretxua izan da, eta hori ezin da gizarte demokratiko batean ulertu.\nGurasoek ahalegin handia egin dute parte-hartze prozesu bat abian jartzeko eta agintariek uko egin dioten plan bat egiteko 2016ko abendutik derrigorrezkoa izan arren.\nOrain, agintariak estutzen ari dira, agintariak azkar eta korrika ibiltzen dira, eta abiaduran lehiatzen saiatzen dira, gizarteak esku-hartze prozesuan burutu duen planarekin.\nDuela urtebete, Europako Batzordeko lehen lehendakariordeak eta Frans Timmermans garapen iraunkorreko arduradunak honakoa adierazi zuen:\n"Plastikoak uretara eta elikagaietara iristen jarraitzea eragotzi behar dugu, baita gure organismora ere. Epe luzerako irtenbide bakarra hondakin plastikoak murriztea da, birziklatzea eta berrerabiltzea gehituz. Erronka hori herritarrek, industriek eta gobernuek elkarrekin egin behar dute (...). Herritarren eta ingurumenaren segurtasuna zaintzen duten teknologia berri eta berritzaileetan inbertitu behar dugu, industriaren lehiakortasuna mantentzen duten bitartean".\nJoan den abenduaren 29an, Gipuzkoako Udal Hondakinen Kudeaketa Plana jendaurrean aurkeztu zen, eta, horretarako, honako hau egin zen:\nBesteak beste, Hitzartu prozesuak sinesgarritasun handiko profesionalok osaturiko Berme Batzordea izan du: Garbiñe Biurrun magistratua, Esther Larrañaga Zuzenbideko katedraduna, Pedro Ibarra Eusko Jaurlaritzako Ingurumen sailburu ohia eta Ernesto Ganuza IESA-CSICeko ikertzailea.\nAbenduaren 5ean Bermeen Batzordeak txosten bat egin du, 1. dokumentuarekin batera, eta bertan, Batzar Nagusietako lehendakariari, talde politikoei eta Ahaldun Nagusiari eskatu die, honako hauek eskatzeko:\n"Adostutako prozesua eta horren emaitzak aztertzeko, eta elkarrekin lan egiteko bideak irekitzen dituzte, hondakinen kudeaketa iraunkor eta osasuntsu baten helburuarekin, akordio sozial zabal batean oinarrituta":\nHorrekin batera eransten ditugu, proiektuaren eta emaitzen ezaugarriak jasotzen dituen "Hitzartu, ebazteko" 2. dokumentua, Herritarren Epaimahaien ondorioak biltzen dituen 3. dokumentua eta Herritarren Sustapeneko Hondakinak Kudeatzeko Plana, 4. Dokumentuan.\nETA ESKATZEN DUTE:\n1- Aldundiak Batzar Nagusien egoitzan prestatu duen 2019-2030 GHOPI Kudeaketa Planari buruzko eztabaida geldiaraztea, eta, horretarako, aukera ematen du gizartearen eta erakundeen arteko desberdintasuna eta mesfidantza bideratzeko, bai eta gai honetan, azken 8 urteetan behintzat, lurraldearen bizitza sozialean eta politikoan, gutxienez, presente dagoela.\n2-Premiazko bilera bat, eta, bertan, lan-prozesua eta emaitzak aztertuko dira.\n3-Gizarte- eta erakunde-elkarrizketarako mahaia irekitzea, hondakinen kudeaketa iraunkor eta osasuntsu baten helburuarekin batera lan egiteko, akordio zabal batean eta lankidetzazko elkargunean oinarritua.\nDonostian, 2019ko urtarrilaren 4an


[Bideoa] Atzotik ikusgai 'Barrenetik' dinamikaren azken bideoa - Bidasoko Hitza : Bidasoko Hitza\n[Bideoa] Atzotik ikusgai 'Barrenetik' dinamikaren azken bideoa\nBeñat, Rafa eta Imanol dira protagonistak.\n'Barrenetik' dinamikaren azken bideoa argitaratu du taldeak.\nHilabeteren ostean bueltan da Guztion Alardearen Barrenetik dinamika. Azken solasaldia dela aurreratu du taldeak, eta laster berri gehiagorekin itzuliko direla adierazi dute.\nZortzigarren bideo honetan Beñat, Rafa eta Imanolek parte hartu dute.\nErlazionatutako edukia[Erreportajea] Gernikako Arbolatik urtebete[Bideoa] Barrenetik lanketaren zazpigarren atala plazaratu du Guztion Alardeak


Leticia Canalesi elkarrizketa Miyazakiko Mundialean bigarren aukerako zazpigarren errondaren ostean - basqueteam\n379egunak 8orduak 28minutuak\nMiyazakiko World Gamesetako gaurko jardunaldian gure surflariek egun luze eta gogorra izan dute. Atzo lehia nagusitik kanporatu zituztenez, gaur aldi berean egin diren bigarren aukerako erronda guztiak jokatu behar izan dituzte. Denek euren onena eman dute. Erronda batzuetan euren surf onena erakutsi ahal izan dute eta beste batzuetan epaileen erabakiaren zain egon dira azken unera arte aurrera egiten zuten ala ez jakiteko.\nAriane Ochoa bigarren aukerako laugarren errondaraino heldu da; horretan akatsa egin du olatuen tartea aukeratzeko lekuan eta Munduko txapelketatik at geratu da. Leticia Canales eta Nadia Erostarbe bigarren aukerako zazpigarren errondaraino iritsi dira. Elkarren kontra aritu dira txanda horretan baina Nikki van Dijk eta Sally Fitzgibbons australiarrak nagusitu zaizkie.\nBanakako txapelketan kanporatuak izan arren, Aloha Cupeko taldekako lehia dute oraindik aurretik.


PARADISU ARTIFIZIALAK: 8.saioa - Arrosa\nParadisu Artifizialak Kkinzona Irratia 2016/01/15\nDrogen inguruko informazio baliagarria eskura ekarriko digun beste irratsaio bat. Albiste txarrak dakarzkigu ordea, irratsaioari dagozkionak. 2016an instituzioetatik iturria itsi dute eta ez dakigu noiz zabalduko duten berriz. Sustengu ekonomikoaz ari gara, beraz irratsaio hau da momentuz azkena. Denboraldi batean posible da irratsaio gehiago ez ekartzea gurera. Berriak daudenean plazaratuko dizkizuegu, bitartean, jokatu drogekin modu arduratsuan.


1963ko Eurovision Abesti Lehiaketa - Wikipedia, entziklopedia askea.\n1963ko Eurovision Abesti Lehiaketa\n1963ko Eurovision Abesti Lehiaketa urtero ospatzen den Eurovision Abesti Lehiaketaren zortzigarren edizioa izan zen. Londresko BBC Television Centre estudioetan ospatu zen, Erresuma Batuan, martxoaren 23an. Aurreko urtean Frantziak irabazi zuen, eta Frantziari zegokion antolaketa, baina gastuagaitik uko egin ostean, BBCk hartu zuen lana. Aurkezlea Katie Boyle izan zen, aurretik ere Londresen ospatu zen 1960ko edizioan bezalaxe.\nMartxoaren 23, 1963\n← Luxenburgo 1962\nKopenhague 1964 →\nGarailea Danimarkako Grethe & Jørgen Ingmann duoa izan zen, "Dansevise" kantuarekin. Danimarkaren lehen garaipena izan zen. Lehiaketa abeslari bakarlari batek irabazi ez zuen lehen aldia izan zen.\nHamasei herrialdek hartu zuten parte, aurreko bi edizioetako berdinak.\n2.1 Norvegiar epaimahaiaren botazioa\nErresuma Batua Ingelesa Ronnie Carroll "Say Wonderful Things" Gauza zoragarriak esan 4 28\nHerbehereak Nederlandera Annie Palmen "Een speeldoos" Musika-kaxa bat 13 0\nAlemania Alemana Heidi Brühl "Marcel" — 9 5\nAustria Alemana, Ingelesa Carmela Corren "Vielleicht geschieht ein Wunder" Agian mirari bat gertatuko da 7 16\nNorvegia Norvegiera Anita Thallaug "Solhverv" Solstizioa 13 0\nItalia Italiera Emilio Pericoli "Uno per tutte" Bat denontzat 3 37\nFinlandia Finlandiera Laila Halme "Muistojeni laulu" Nire oroitzapenetako kanta 13 0\nDanimarka Daniera Grethe & Jørgen Ingmann "Dansevise" Dantzatzeko kanta 1 42\nJugoslavia Kroaziera Vice Vukov "Brodovi" Ontziak 11 3\nSuitza Frantsesa Esther Ofarim "T'en va pas" Ez zaitez joan 2 40\nFrantzia Frantsesa Alain Barrière "Elle était si jolie" Hain ederra zen 5 25\nEspainia Gaztelania José Guardiola "Algo prodigioso" Mirarizko zerbait 12 2\nSuedia Suediera Monica Zetterlund "En gång i Stockholm" Behin batean Stockholmen 13 0\nBelgika Nederlandera Jacques Raymond "Waarom?" Zergatik? 10 4\nMonako Frantsesa Françoise Hardy "L'amour s'en va" Maitasuna joan egiten da 5 25\nLuxenburgo Frantsesa Nana Mouskouri "À force de prier" Otoitz eta otoitz 8 13\nNorvegiar epaimahaiaren botazioaAldatu\nBotazioa prozesuan, Suitza eta Danimarkak laister hartu zuten aurrea, eta Norvegiako epaimahaiak botoak emateko txanda heldu zenean, arazoak agertu ziren. Norvegiar kontulariak ez omen zituen oraindik epaimahaikide guztien botoak zuzen gehitu, eta Norvegiar botoak ez zeuden argi. Norvegiar bozeramaileak botoak beranduago eman ahal izatea eskatu zion Katie Boyle aurkezleari. Botazio prozesuaren amaieran, Suitzak Danimarkak baino bi puntu gehiago zeuzkan, baina Norvegiar botoak irakurri ostean, Danimarka bi puntu aurre jarri zen. Lehiaketa eta gero, auzoko herrialde bat, Danimarka, mesede egitea leporatu zuten Norvegiar epaimahaia, eta Suitzak protesta egin zuen emaitzei buruz. Norvegiar irrati-telebista erakunde publikoak (NRK) protesta errefusatu eta emaitza zuzenak irakurri zirela defendatu zuen.\nAzken aldaketa 1 azaroa 2020(e)an, 16:36(e)tan\nOrriaren azken aldaketa: 1 azaroa 2020, 16:36.


"Pastoralen gerla - Urdiñarbe 1909 / 1912" libürüa\nHistoria hori, bena ez hori baizik,aipatzen da Sü Azia alkarteakagerrarazi berri düan "Pastoralengerla - Urdiñarbe 1909 /1912" izenbürüko libürüan. Beregünean bi pastoral emanikizan zirelako gertakaria aipü da,prefosta, bena hortarik haratagoArbaillako herri hontan zeraire gaitza eta giro gogorra izanzen ere, Eskualduna astekarianagertü ziren berri emaitetan bermatzez.Kaseta hau xurien altekoazen eta, arren, gainti batetakoikusmoldea dela erran dait...\nZüberoako aüzapez haboroxeak haütatürik izan dira\nHerriz Herri | 2020eko Apirilaren 30a\nHeriotze Jean Lougarot, Mauleko auza- pez egona 1977tik 2001 arte, 87 urtetan zendu da. Alderdi sozialistako pertsona ezaguna zen, lehengo Mauleko kantonamenduko kontseilari orokor kargua hartu zuen 1988an, 1994 arte. Bere lanbidea eskola publikoko errient bezala hasi zuen, ondotik matematikako erakasle Donapaleuko kolegioan, karrera Mauleko kolegioan finitzen zuela.\nCovid-19 planeta, Züberoan Bedatse hontan, mündü osoala hedatü den planeta edo üzürrite zabala gure kartiel hontara ere heltü da. Haatik, beste zonbait leküri parekatzez, ez gira zorigaitzik handienaren egarleetarik, nahiz eta gaitzaz hunkirik izan direnentako beti den dohakabea. Zabaltü diren xehetarzünen arabera, Züberoan, 7 jente eritü dira Covid-19 hortaz, horietarik biga, damürik bena, zentü direlarik. Horik dira ospitaletara eramanik izan direnak, bena izan da...\nPettarreko Lauak Esküz Esküko herriek Abdelkader trajeria emanen düe aurten Ürrüstoiko herrian, dagün üdako üztailaren 26an eta agorrilaren 2an, emanik datekean Abdelkader trajeria edo pastorala aipagarria date zinez... aspaldiko partez ez beitate erraiten ahal Süjeta, hots personaje nausia, Kiristien gaintian datekeala! Nola erraiten ahal lizate hori, jakitez Abdelkader müsülmano bat zela eta müsulmano jentetzaren bürüzagi gorena ere emir izatez? Frantziak Aljeria in...\nNork erranen züan gure Xalbador eta Etxahunek ezagütüko züela Limousineko emazte poeta laborari bat, Marcela Delpastre (1925-1998), XXI. mentean! Xiberoan izan da, Xiberoa Zinez, Maulen eta Gameren Domesantore alte hortan, aroa düdan zenean üdan baratü edo negüalat jauzi. Hilen egünak ziren, bena haien hitzak sekülan beno biziago ziren. Bai Euskal Herrian, non ere kantatzen beitütügü "goizean argi hastean", "nigarra begian" izanik ere, bena xaramelatzen, bai eta ere Limousin...


TORTURAIK EZ!! Manifestazio Nazionala - Boltxe\nTORTURAIK EZ!! Manifestazio Nazionala\nTortura errealitate gordina da Euskal Herrian. Azken 50 urteotan, kasik 10.000 euskal herritarrek torturak edo tratu txarrak salatu ditu polizia ezberdinen esku egon ondoren. Badira torturapean hildako herritarrak ere.\nAzken asteotan tortura lekukotza berriak iritsi zaizkigu.\nTorturaz hitz egiten dugunean ez gara lehenaldian ari, orainaldian baizik.\nTorturarekin amaitzea guztion ardura da.\nEuskal Herrian eta nazioartean hamaika erakunde, alderdi politiko eta sindikatuk arbuiatu dute inkomunikazioaren praktika. Amnistia International, Nazio Batuen Erakundeko begiraleak, Nazioarteko abokatuen elkargo ezberdinak, Eusko Autonomi Elkarteko parlamentua, Euskal Autonomi Elkarteko Arartekoa, Euskal Herriko gehiengo sindikala… Espainiako gobernuak muzin egin die eskaera hauei guztiei.\nInkomunikazioa erabiltzen jarraitzen du Espainiako Gobernuak tortura eta tratu txarrei bide emanez. Torturaren eragina ez da komisarian amaitzen. Torturapean egindako deklarazioak froga bezala erabiltzen dira auzitegietan, eta froga hauek herritarrak zigortzeko baliatzen dira.\nGure herrian zabaldu den aro politiko berrian torturaren gaia mahai gainean jarri nahi dugu. Giza eskubide guztien bermeaz hitz egiten ari garen honetan, torturarekin amaitzeak garrantzia berezia hartzen du gure begietara.\nEstrasburgok Espainiako Estatua zigortu du tortura salaketa bat ikertu ez izanagatik. Hilabete amaieran Mattin Sarasola eta Igor Portu torturatzea egotzita Guardia Zibilak akusatuen aulkian eseriko dira Donostian. Hilabete amaieran Maite Orue torturatzea egotzita Espainiako Polizia Nazionalak akusatuen aulkian eseriko dira Madrilen. Denbora igaro da gertaera haietatik baina oraindik orain ugariak dira Espainiako Polizia Nazionalak, Guardia Zibilak eta Ertzaintzak buruturiko atxiloketen ostean torturatuak izan direla salatu duten euskal herritarrak.\nTortura ezkutuan mantentzeko ahalegina aspaldikoa da. Tortura salatu izana zigorraren jomugan dago. Torturatuak izan diren herritarrak auzibidean jarri dituzte beraiek jasandakoa salatu izanagatik. Torturak salatu dituzten herritarren abokatuak auzibidean jarri dituzte beraien bezeroak jasan duena salatu izanagatik.\nEgoera honetan, gaiak duen larritasunari loturik, honako eskaerak mahai gainean jarri nahi ditugu:\n- Tortura errealitate bat da Euskal Herrian. Tortura kasuak ez dira salbuespenak.\nTorturarekin behin betirako amaitzea eskatzen dugu. Inor gehiago torturatua izan ez dadin beharrezko neurri eta bermeak aldarrikatzen ditugu.\n- Torturatuak izan diren herritarrei torturaren ondorioak gainditzeko beharrezkoak zaizkien bideak eskaini behar zaizkie.\n- Torturaren praktikak duen zigorgabetasuna amaitzeko eskatzen dugu.\n- Erakunde publikoei konpromiso argiak eskatzen dizkiegu torturarekin amaitzeko eta horretarako eman behar den lehenengo pausua inkomunikazioarekin behingoz bukatzea da.\nBeraz, torturarekin amaitzeko lan egiteko deia luzatzen dugu. Zentzu honetan dei egin nahi dugu Urriaren 30ean Donostian burutuko den manifestazioan parte hartzera. Manifestazioaren leloa Torturarik ez! izango da eta arratsaldeko 17:30etan aterako da Antiguako Tuneletik.\nTorturaren Aurkako Taldea, Torturatuak izan diren herritarrak, Torturatuak izan diren herritarren senideak.


Donostiako kontsumo arduratsurako aukerak mapa batean jaso dituzte - Irutxuloko Hitza : Irutxuloko Hitza\nDonostiako kontsumo arduratsurako aukerak mapa batean jaso dituzte\nMapa interaktibo bat sortu du Saretuz elkarteak eta eskuko telefonoetarako aplikazio batean egokitu du.\nSaretuzek sortutako maparen aurkezpena egin dute Loiola kalean. (Argazkia: Estitxu Zabala)\nKontsumo Kontziente eta eraldatzailearen aldeko sarea da Saretuz. Hala, herritarren kontsumo ohituretan eragiteko asmoarekin, mapa interaktibo bat sortu du elkarteak. Mapasaretuz.eus webgunean eta eskuko telefonoetarako aplikazio batean kontsulta daiteke mapa. Bertan, Donostiako dendak, jarduerak eta tokiak agertzen dira, hirian modu arduratsuan parte hartu, ezagutu, hezi, erosi, konpondu eta gozatzeko. Datorren asteartean izango da Kontsumitzaileen Eskubideen Nazioarteko Eguna, eta horren baitan aurkeztu dute mapa. Tresna berria osatzeko laguntza izan du Saretuzek: Gipuzkoako Foru Aldundiko Garapenerako Lankidetza saila eta Donostiako Udala. Software askean garatu dute aplikazioa, Donostiako Hacmildegia eta Adibide Komunikazioaren eskutik. Doakoa da eta Play Store edo F-droid bitartez deskargatu daiteke android-erako, baita webgunetik bertatik ere IOS eta beste sistema eragileetarako. Kontsumo Arduratsua definitzeko zortzi irizpide finkatu dituzte, baina aurrerago irizpide gehiago sartzeko asmoa dute. Saretuz osatzen duten erakundeak honakoak dira: Mugarik Gabe, Emaus Gizarte Fundazioa Taldea, Gabiltza, Mugarik Gabeko Albaitariak, Donostiako Bidezko Merkataritza taldea, Mugarik Gabeko Ekonomialariak-Economistas Sin Fronteras, AntiguaOtarrak, Calcuta Ondoan, Fundación Cristina Enea Fundazioa, Fiare Banka Etikoa, Ximaurpila, Banda Bat, Eco-design eta Goiener.


Etxeko egongela tximinia batekin diseinatzea - goi-teknologiako, loft, provence estilo barrualdea\nEtxeko egongela tximiniarekin duen diseinua - nola eroso erosoa izateak?\nEtxeko egongelan tximinia duen etxearen diseinu atsegina beti jendearen begirada erakartzen du, barrualdeko suak atea beti dotorea, dotorea eta errespetagarria dirudi. Lurrun pitzadurak ez du bero-iturri bakarra, baizik eta apaingarri dotorea, akabera arabera, ezin hobeto egokitzen zaio estilo artistiko guztietan.\nEgongela modernoa tximiniarekin\nJende askok etxearen egongela diseinatzen du tximinia batekin, ingelesezko estilo klasikoarekin lotzen dena, baina beste xehetasun arkitektoniko hau beste norabide batzuetan erabiltzen da. Argi irekia duten fokuak modernoa, herrialde, barrokoa, nahiz eta minimalista hi-tech edo loft barrualdeetan aurkitu. Teknologia modernoen garapenarekin, egurra erretzeko labeek ez ezik etxe gasak edo elektrikoak ere erretzea debekatu zuten.\nEtxe barruko tximiniak jartzeko moduak:\nhorman zehar jarritako tximinia;\ntximinia angelu mota;\nEraiki-mota (nitxo edo zutabe baten barnean ataria).\nEz da gomendatzen eremu errealak harresiaren ondoan jartzeko. Kasu honetan, eraikinaren berokuntza berotzeko erabiltzen ez den bero nagusia erabiltzearen arriskua duzu, baina ingurune giroan. Etxe barruko egongelan diseinatutako tximinia batekin aukera ona da, kanpoko horma leihoekin irekita. Gomendagarria da atariaren altzariak antolatzea, atseden hartzeko leku aproposa da.\nTximiniak sailkatzea, erabilitako erregai motaren arabera:\nbio-tximinia (karbono dioxidoaren gutxieneko esleipena);\netxerako dekorazio tximiniak.\nTxiki egongela tximiniarekin\nGela txikiarentzako diseinuaren arabera, diseinu-aukera hauek gomendatzen dira egongela tximiniarekin egoteko: izkinako berokuntza-gailu bat instalatzea edo dekorazio-gailua erostea. Espazio mugatu batean, ez da beharrezkoa behar xehetasun gehiagorik ez gordetzeko, labearen ondoan dagoen espazioa argi koloreko materialarekin apaintzen. Gela txikian izkinako tximinia duen egongela askotan kabinete edo jangela batekin konbinatuta dago, kasu honetan zatiketa zatitzen duen ataria zatituz.\nSukalde-egongela tximinia duen diseinua\nGela konbinatuetan, modurik onena sukaldeko gunea bereiztea da, apalategiak, taberna-kontagailuak edo sofak. Horma margotu kolore ezberdinetako eta argiztapen berezietarako nahi duzun efektua hobetzeko. Tximinia plazatik kanpo dago. Sutegi erretzea lanerako beroa eta deserosoa izango da eta sukaldeko gailu elektronikoak apaintzeko lurruna eta zikinkeria hondatzen dira.\nSukaldeko egongela duen tximinia duen etxearen barnealdea praktikoa eta atsegina izan zen. Etxe bereko etxearen berogailua hornitzea beharrezkoa da gela inguruan, altzari bigunekin inguratuta. Jolas-eremuan, alfonbra bat alfonbra dezakezu, kafetegi bat jarri ondoan, distantzia seguru batean. Espazio hau altzariak okupatuta badago, aukera ezin hobea da etxearen egongela diseinatzea, izkinako tximinia edo horma-atarian ekipamendua gune funtzionalen mugan.\nGela txikian, sarritan, jangela ez da horma nagusitik gainerako gunetik bereizten. Egongela jangela tximinia batera jarrita dagoen kasuetan, gailuaren diseinua egoerari dagozkionak izan behar du, eta ingurune guztia estilo bereko apainduta dago. Tximinia egoitza-eremuen zatiketa lerroan kokatzen da, edo zona zehatz baten parte da. Diseinu klasikoan, konposizioaren xehetasuna bihur daiteke, atariaren bi aldeetan blokeo edo armairu berdinak dituzten tresnak biltzeko, irudi orokorreko simetria azpimarratuz.\nLogelak eta egongela tximiniarekin\nAukera hau apartamentu txikietarako aproposa da. Bertan metro karratu bakoitza gorde behar duzu. Segurtasun arrazoiengatik, egongelan izugarrizko tximinia instalatzea gomendatzen da, egongelako bizimoduaren eraginez, gela erosoa egiten du eta inguruko altzariak atarira hurbiltzea ahalbidetzen du. Labea inguruan espazioa dekoratzea eskuz, fitxekin edo harriarekin kolore argitsu eta epelekin egiten da. Dimentsio aretoan, bi aldeetako dekorazio-gailua erabil dezakezu zutabe edo horman zintzilikatzeko, zonaldetan zatituz.\nEgongela eta tximinia diseinua\nSuteen atarian inguratzen duen dekorazio-estiloa gelan egoteko aukera ematen du. Apartamentu estandarrak diseinu original bat jasoko du berehala, diseinu aspergarria duten antzeko lokal antzeko batzuen bidez. Beheko solairuan tximinia duen egiturazko papera aukeratu behar da, diseinuaren gainerako elementuekin konbinatuz. Gehienetan kolore bereko egokiak dira. Ez ahaztu berokuntza-gailuaren onura praktikoei, diseinua eta konponketa profesional batengana zuzentzen badira, sutondo eder batek zure etxera berotasuna eskainiko du hotzaldian. Chandelier egongelan tximinia batekin aukeratzen da, norabide estilistikoan oinarritzen dena, baita kolorearen sorta ere, zentzuaren presentzia ez da erabakigarria. Tximinia duen egongelan dagoen horma, gelaren beste aldean, lehen segurtasun arrazoiengatik instalatzen da\nBerogailu errealeko etxebizitzan instalatzen duzunean, erabili kalitatezko materialak, suaren egiturak babesteko ahalik eta gehien. Egongela tximinia egurrezko etxe batean egongela seguru eta dotorea izan daiteke, baina arduradunek eraikuntza lanak espezialitate esperientziadunek egin behar dituzte. Berogailu elektriko modernoek erraz aurki ditzakete lehendik dagoen barrualdera, konponketa eta baimen berezietarako kostu osagarri handirik gabe.\nEgongela tximinia estilo modernoan\nEgongelako barrualdea tximinia moderno eta estilo ikusgarrian aukeratuz, diseinuaren hainbat norabidearen ezaugarriak aztertu behar dituzu. Esate baterako, modernizazioan, plastikozko, beirazko, chrome eta nickel-plated gainazaletan, xehetasun eskultoriko arrazionalizatuak, forma organikoak dekorazioan erabiltzen dira. Beste gauza bat - etxearen egongela diseinatzea, Art Deco estiloko tximinia batekin. Hemen daude material naturalak, brontze garestiak, zeramikak eta marmolezkoak diren kalitatezkoak. Dekoroak eredu kubikoak, sareta ederrak eta ispiluak erabiltzen ditu.\nModernismoa, sukaldaria, pop artea eta beste estilo batzuk tximinia apaintzeko eta apaintzeko erabili behar diren ezaugarri bereizgarriak dituzte. Pop artearen diseinuan, distira metalikoa, abstrakzioa eta margolan modernoaren antza du. Etxe zoragarri, vintage eta guztiz desberdina bero-iturria da shebbie-chic diseinuan. Dekorazio guztiak, tximiniazko apaingarriak eta antigoalekoak itxura dotoreak eta erromantikoak dira.\nEgongela goi-teknologiako tximinia batekin\nEgongela , gasa edo elektrizitate tximiniak goi-teknologiako egongelaren barrualdean burdinurtu eta metalezko oinarri batekin egin behar dira, material horien erabilgarritasunari esker, diseinuaren industriako norabidearen ezaugarri nagusiak erraz ezarri ahal izango dituzu. Motelgailuak eta ateak beira beroarekiko erresistenteak direnez, hemen egon daitezke hemen esparruan eta osagarrietan. Tximinia proportzionalak argi eta geometrikoak, sinpleak eta zehatza dira. Metalezkoa, gris argia, zuria eta beltza dekorazioan nagusi dira.\nEgongela estilo klasikoko tximinia batekin\nTximinia duen egongela klasikoa itxura dotorea eta ausarta izan beharko luke, egurrezko tximinia prestatzeko prestatutako burdinurtuzko aleak erosi ahal izateko, harri naturala edo artifiziala duen tokia mozteko. Koloreen eskala kolore lasai eta epeletan mantentzen da. Dekorazioan, zuriz jantzitako zura oso erabilia da, jatorrizko forman geratzen da eta itxura naturala nabarmentzen du. Mantelpiecean figurines, brontzezko erlojuak instalatzen ditugu, atzealdean margoak margotzen ditugun margoak muntatzen ditugu.\nEgongela Provence estiloan tximinia\nLanda-diseinu erromantiko honen labeak horma motako egurrezko erretzearen benetako tximinia antza du. Aurpegiak U formako harriak dira, eta suaren atzealdeko atea apur bat islatzen da. Tximinia duen egongela kolore epeletan apaindu behar da, kolore paleta nagusiki krema, izpilikua, harea, zuria eta beige. Soroaren imitazio dekorazio bat baduzue, ziur egon tresna retro dotoreen ordena retro hau, Provence giroa sendotuz - forjatutako poker, tongs, bola.\nEgongela loft estilo tximinia\nLoft estiloa diseinu sinplea da, nahita forma arduragabekeriaz. Barrualdean, sarritan, adreiluak, hormigoiak eta egur zakarrak aurkitzen dira. Metalezko berogailuak edo burzhuek primitiboak hobeto egongela barruko tximinia modernoa erabiltzea hobe da, diseinuaren arabera arrakastaz. Loft fokuaren hainbat aldaera daude: retro labe bat eta mota modernoko kablea. Lehenengo kasuan, adreilu edo adreiluzko harria, adreilua edo portalea eraikitzen dugu. Gazteek metalezko tximinia dute, modu modernoan, ekoizpen ekipamendua gogorarazten dutenak.\nEgongela txalet tximiniarekin\nFreskotasun alpinozale ezagunak mendi kolorea herrietara bidaltzen saiatzen dira, txalet estiloko udako etxeak sortuz. Diseinu honetarako, horma-hormako horma-horma eta diseinu retro diseinatua, harriz betea. Arroka lodia ez da beharrezkoa, egongela barrualdea apaindu dezakezu tximinia, jatorrizko testura duen edota onyx mineral ederrez egindako teila zeramikazkoekin. Dekoran ona da ezkutuak, armak, tresna zaharrak erabiltzea.\nChalet estiloaren ezaugarri nagusiak:\nSoft nahasitako koloreak.\nGorria eta berdea tonu falta.\nEgurrezko altzarien eta osagarrien kopuru handia.\nHormetako harlanduzko dekorazioaren zati bat eta tximinia ataria.\nDekorazioan, elementu artifizialki zaharberritu eta artifizialki irudikatzen dira.\nEgongela ingelesezko estilo tximinia batekin\nIngeles diseinu klasikoa ezin da imajinatu tximinia dotorea eta solidoa bezalako elementu arkitektonikorik gabe. Barneko maiz erabiltzen da erraldoia, labearen sabairaino iritsi arte, harri edo fitxekin betea. Egoeraren xehetasunak beharrezkoak dira: egurrezko egurrezko tximinia eta egongela, sarrailarientzako osagarriak.\nZer nabarmentzen da egongela diseinu ingelesa etxe pribatu batean tximinia batekin:\nEserlekua, kortxoa, burdinurtua da.\nSabaiko aldeetako espazioa sarritan zeramikazko teila eder batzuen panel estu ikusgarria da.\nTximinia eta beste altzari batzuekin egongelan dauden hormak garestiak dira, itxura sendoa.\nEgongelaren sabaiak estukoarekin apainduta daude, ez da gomendagarria zintzilik eta ehuna sistemak erabiltzea.\nEgurrezko panelen presentzia etxean ingurunean.\nPaleta nagusia - ezkutuak, pastel koloreak, eztia, borgoña, gerezia eta hotza urdin tonuak.\nFatxada apainketa kakalardea\nIkasleentzako izkinako mahaia\nTaberna counter egongelan\nEgurrezko etxe blokea\nLanda egurrezko landa\nIdeiak apaintzeko gela zure eskuekin\nLumbosakraren bizkarrezurraren erradikulazioa\nIle azoka ilunetan nabarmentzea\nNola lo egin 5 minutu?\nKanye West-en eskandalua beste bat: abeslaria arrazismoarekin salatu zuen\nEzkontza manipulazioa - moda joerak 2016\nNola sendatu psoriasia?\nPikorrik egindako krepeak - errezeta\nJennifer Lawrence Jimmy Fallon ikuskizunean piztu zen\nCurd - konposizioa\nSukaldean egin beharreko sabaia - ideia eta diseinu ideia onenak\nMunduko lehen bizirik twin-seedling bihurtzen 20 urte!\nDuck zopa - errezetak\nHeldu umbilikoko helduetan - sintomak\nAtun kaloria da\nNola izango dira etorkizuneko haurrak Megan Markle eta Prince Harry?\nFresak eta sagarrak


Mastodon.eus sare sozial libre eta euskalduna jaio da - bizkaie.biz\nMastodon.eus sare sozial libre eta euskalduna jaio da\nBizkaie! 2018-11-21 13:28 Kulturea\nEuskaldunak batu eta munduagaz harremanetan jarri nahi dituan sare sozial librea da.\nMastodon.eus Mastodon sare sozialeko instantzia bat da, mundura euskeraz salto egiteko. Zenbait erakunde (PuntuEUS Fundazinoa eta Azkue Fundazinoa), enpresa (Dinahosting, iametza), kooperatiba (Talaios), norbanako (Laborategia2.0) eta aktibisten (Librezale) alkarlanetik jaio da. Denporan irauteko helburuagaz abiatu da eta euskerazko komunidadearen inguruan dagozan eta sor daitekezan bestelako instantziakaz batzeko borondateagaz. Beronen inguruan eragile batzea be bada asmoa.\nMastodon indarra hartzen dagoan sare soziala da eta miloe bi erabiltzaile baino gehiago ditu. Mastodonek sare sozial ezagunenakaz konparauta abantaila nabarmenak ditu erabiltzaileentzat; are gehiago, hizkuntza komunidade txikientzat. Mastodon software librea danez, sare deszentralizatua da; horregaitik, datuen kudeaketea, pribatutasuna, erabilera-arauak eta hizkuntza komunidadea bakotxaren esku dagoz. Datuei onurarik ateratzen ez jakenez, ez dago publizidaderik.\nErabiltzaile bakotxak izena zein instantziatan emon aukeratu leike, mastodon.eus horreetako bat da eta berezitasun bi ditu: euskerazko instantzia da eta Interneteko euskal komunidadeak sortu dau komunidadearentzat.\nSare sozial zentralizatuetan (Twitter, Facebook...) hizkuntzea enpresa horreen erabagien araberakoa da eta atzerapausuak nabarmenak dira: Twitterren interfaze barritik euskerea kendu dabe eta Googlek iragarkiak euskeraz jartea galarazo egin dau, izan be, zerbitzu honeetan instantzia bakarra egoten da. Mastodonen kasuan, ostera, alkarren artean federautako hainbat instantzia dagoz.\nAlkarren artean konektautako milaka instantzia dagoz Mastodonenm, batzuk erabilera orokorrekoak, beste batzuk, ostera, hizkuntz komunidade baten inguruan sortuak. Badira gai edo zaletasun jakin baten inguruan sortutakoak be.\nMastodon.eus euskaldunak batu eta munduagaz harremanetan jarri nahi dituan sare sozial librea da.\nErantzunak: 1 (Yeshuu Rao)\nYeshuu Rao\t2019-02-13 10:12 Erantzuna | #1\nHope Mastodon.eus follows are security rules!\n-OnDemand Freelance Worker


Korapila gaitezen askatzeko!\nEkainak 11 Uribe Kostako agenda morean letra larriz markatu dugun eguna. Eskualdean, feminismoak saretu gaituenon egun handia, urte osoko lanaren osteko uzta jasoko duen jaialdian. Goizetik hasita prestatu dugun ekintza sortak Erandioko kale izkina bakoitza emakume antolatuen indarraz bustiko duena.\nTxoko desberdinetako emakume antolatuen nahiei erantzunda sortu den ekimena da, herriarteko harreman sarea sendotzeaz gain, borroka feministaren aldarriak indartu nahi dituena. Gogoeta xumeek sortu duten ideia erraldoia, aurre erreferenterik gabe erein dena eta hemendik aurrerakoei bultzada neurrigabea emango diena. Dantzatu ezin den iraultza ez denez gure iraultza izango, jaialdi formatuan batzea erabaki dugu, kontzertu eta musika ekimenez gain, egunean zehar adierazpen desberdinen topagune izango delarik, arte ekintzetatik monologoetara, performanceetatik poesi xuxurlatura.\nAsko gara orain arte saretu garenak baina askoz gehiago izango garela badakigunez, gonbidapena luzatzen dizuegu, adin, gorputz, jatorri desberdinetakoak zaretenoi, garenoi. Gorputz anitzen matxinada feministaren topagune izango den jaialdian denak gara ongietorriak.


Bereziki ezingo da aplikatu ekipo informatiko eta periferikoen erosketan egindako inbertsio eta gastuetan, baldin etatxikizkako merkataritzaren eraldaketa digitalerako kenkaria aplikatu bazaie.\nSarrerik gabeko kenkaria: Ez dira fiskalki kengarriak izango beste herrialde edo lurralde batean egoitza duten pertsona edo entitate lotuekin egindako eragiketei dagozkien gastuak, baldin eta, zergadunak herrialde edo lurralde horretan kalifikazio desberdina izatearen ondorioz, diru sarrerarik sortzen ez badute edo, bestela, sortzen duten sarrera salbuetsita badago, zergapetze ekonomiko bikoitza ezabatu behar bazaio edo 100eko 10etik beherako karga tasa nominalean zergapetuta badago.\nEstablezimendu iraunkor hibridoak: Sarrerik gabeko kenkariaren edo kenkari bikoitzaren kasua da, berauen jatorria diru sarreren eta gastuen onarpenei edo establezimendu iraunkor beraren izateari buruzko diferentzietan dagoenean establezimendu iraunkorra eta etxe nagusia kokatzen diren herrialdeen artean.\nSei hilabetez, aurreko berrinbertsio edo kenkariakontsolidatzeko erabilidirenaktibo ez-korronteak ordezteko epeak, baldin eta2020komartxoaren14tikabenduaren 31ra bitartean amaitzen badira.\n2020rako, mikroenpresatzat, enpresa txiki edo ertaintzat hartutako enpresetan akzioak edo partaidetzak harpidetzean edo eskuratzean inbertitutako kopuruengatik, kuota likidotik kendu ahal izango den kenkari berri bat ezartzen da, betiere, ehuneko partehartze, jarduera ekonomiko eta forma juridikoari buruzko baldintza jakin batzuk betetzen badira:\nInbertsioaren 100eko 20a kendu ahal izango da eta kenkariaren gehieneko oinarria 200.000 eurokoa izangoda, mikroenpresa, enpresa txiki eta enpresa ertain berritzaileetanegindako inbertsioentzat.\n2020an eraldaketa digitalerako kenkaria aplikatu duten zergadunek, TicketBai software erosteagatik kenkari hau aplikatu ahalko dute, ez ordeaTicketBai ekipo berriak erosteagatik.


Bidasoako memoria historikoa berreskuratzeko asmo bateratua – Irunero\nPosted on 2019(e)ko otsailak 18 2019(e)ko maiatzak 28 by Irunero\nKarlos Santiago, Joserra Enparan eta Juan Mari Arrozpide\nZergatik erabaki zen honelako elkarte baten sorrera beharrezkoa zela?\nKarlos Santiago: Pertsona talde bat konturatu zen 1936tik aurrera hemen inguruan gertatutakoaren inguruko hutsune handia zegoela. Gauza batzuk kontatzen baziren ere, ezjakintasuna nagusi zen eta, arazoari aurre egiteko, historia ezagutarazteko helburuarekin elkartu ziren.\nJoserra Enparan: Hortaz gain, Kepa Ordokiren heriotzaren 25. urteurrena zetorrela ikustea abiapuntua garrantzitsua izan zen guretzat. Orduan konturatu ginen Ordokik aitorpen berezia merezi zuela, bere izena ahazturik gera ez zedin.\nBeste aukeren artean, zergatik hautatu zenuten Kepa Ordokiaren izena?\nJoserra: Nahiz eta pertsona baten izena jarri, irundar bat irudikatzeko asmoarekin jarri genuen izen hori, era berean, Ordokiren irudia berreskuratzeko.\nKarlos: Irundarra izateaz gain , Ordoki Gernika Batailoiko burua izan zen eta nazien aurka ibil zen borrokan. Gogoratzekoa da batailoi horren barnean, nazionalistez gain, errepublikarrak, anarkistak eta komunistak ere ibili zirela.\nHemen inguruan antzeko helburua duen beste elkarterik dago?\nJoserra: Gure elkarteak historia ikuspegi berri bat ematea bilatzen du. Esaterako, joan den astean ikusitako dokumental batek Bigarren Mundu Gerraren datak ezbaian jartzen zituen, gatazkaren abiapuntua 1939 urte baino lehenago kokatuz. Izan ere, historia modu ezberdinetan kontatzeko era asko daude hartutako abiapuntuaren arabera.\nKarlos: Hemen inguruan antzeko elkarteak dauden arren, gure informazio bilketa ez da 1936tik 1939ra bitarteko denbora-tartera mugatzen, 1978ra arte luzatzen gara, gertatutako guztia jarraipen baten moduan ulertzen dugulako.\nZelako garrantzia du eskualde batentzat memoria historikoaren berreskurapenak?\nJoserra: Anekdota bezala, duela 10 egun Irunen onartu da Gernika Batailoiari kale bat ematea, ia 80 urte pasa ondoren. Eskema logiko baten barnean gure historiako pasarte guztiak txertatu beharko genituzkeela uste dut, inguruko herrialdeetan egin den bezala. Hemen, ordea, kontaketan etendura bat gertatu da. Ondorioz, agintarientzat historiaren berreskurapena moda batean bihurtzen delaren sentsazio dut zenbaitetan, noizbehinka ekitaldi soil batzuk antolatuz.\nKarlos: Berriki Gernikan Batailoian aritu zen Perez Lusarreta zendu da. Elkartea inaugurazio egunean bertan izan zen eta han egoteagatik eskerrak eman nizkionean honakoa erantzun zidan: “Ez, eskerrik asko zuei eta nahi duzuenean itzuliko naiz gertatutako hau kontatu behar da eta, kontatzen ez badugu berriro gertatuko da. Esaldi horretan oinarrituz ikusten diot nik zentzua era honetako elkarteen jardunari.\nElkarteak martxan urte bat baino gutxiago daraman arren, lehen lorpenak ikusten hasi zarete?\nKarlos: Poliki-poliki aurrera goaz. Aurkezpenaren ostean, hemen inguruan izandako 6 atxilotze esparruak landu ditugu, gai ezaguna zela ikusi eta gero. Hortaz gain, Kepa Ordoki bere heriotzaren 25. urteurrena dela eta omentzeko garaiko bertsoekin emanaldia, Gernika plazan omenaldia eta batailoiari buruzko dokumentala egin dugu, beste gauzen artean.\nJoserra: Hendaiako historia ere lantzen dugula azpimarratu nahi nuke. Hain zuzen ere, Hendaian oso interesgarria eta berezia izan zen mahai-inguru bat antolatu genuen Gernika Batailoiko kideen seme-alabekin eta bestelako senideekin, testigantza ezberdinak partekatzeko. Oraindik, datu asko gorderik daude eta ezinbestekoa iruditzen zaigu izen-abizenen bilketa bat egitea. Testigantza zuzenak jasotzeko berandu gabiltzan arren, zeharkako testigantzak eta dokumentuak jasotzeko garaiz gaude oraindik.\nEtorkizunari begira, elkartean zein proiektu abiatzeko asmoa duzue?\nKarlos: Ekitaldiez gain, datu-bilketa gauzatzeko lanean gabiltza egunero. Informazioa badago, leku ezberdinetan eta gauza ezberdinei buruz, baina, guk informazio hori bildu eta bateratu nahiko genuke. Adibide gisa, orain Hondarribiaren kasuan errepresaliatutako 330 pertsonen izen-abizenak bildu eta antolatzeko lanean gabiltza. Bestetik, gerrak eragindako ihesaldiaren ostean, mugako zubian martxan egon zen “Zubiko Onarpen Komisioa” delakoaren inguruan lanean ari gara ere.\nJoserra: Momentu honetan lehentasun berezi bat daukagu. ViaIrun proiektuaren harira, Aduanako eraikinaren atzean zutik jarraitzen duten atxilotze-guneen zati bat behintzat mantentzea nahi dugu. Era horretan, etorkizunean Irungo geltokitik igaroko den jende guztiak hiriaren historiaren zati bat ezagutzeko aukera izan dezan.\nElkarrizketa osoaren bideoa Txingudi Onlinen ikusgai duzue:\nPosted in ElkarrizketaTagged elkartea, irun, irunero, Kepa Ordoki, Memoria Historikoa